Tribunal: Ramuš Haradinaj treba da se vrati u pritvor 26. februara - Dnevni list Danas\nPočetna » Društvo » Tribunal: Ramuš Haradinaj treba da se vrati u pritvor 26. februara\nSudsko veće Haškog tribunala naložilo je juče bivšem zapovedniku OVK Ramušu Haradinaju da se 26. februara sa Kosova, gde je na privremenoj slobodi, vrati u pritvor Tribunala. Suđenje Haradinaju, optuženom za zločine nad Srbima i drugim nealbancima u Metohiji 1998. godine, počeće pred Tribunalom 5. marta. Zajedno sa Haradinajom, na optuženičku klupu sešće i Ljah Brahimaj i Idriz Baljaj, koji su mu u kritično vreme bili potčinjeni.\nHaradinaju će suditi pretresno veće predsedavajućeg Alfonsa Orija (Alphons Orie) iz Holandije u kojem su još Frank Hopfel iz Austrije i Ole Bjorn Stole iz Danske. Predsedavajući sudija Ori naložio je i da se 1. marta održi pretprocesna konferencija na kojoj će se optuženi Haradinaj, Baljaj i Brahimaj ponovo izjasniti po tačkama optužnice koja je izmenjena i dopunjena. Oni će izjaviti da li se osećaju krivim po 21 izmenjenoj tački od ukupno 37 tačaka optužnice. Haradinaj, koji je bio komandant operativne zone OVK, optužen je za progon srpskih i drugih nealbanskih civila, kao i za zlodela nad Albancima koje je OVK smatrala nelojalnima, u okolini Peći i Dečana 1998. godine. On se dobrovoljno predao Tribunalu 9. marta 2005. neposredno pošto je podneo ostavku kao premijer Kosova. Istog dana u Hag su iz Prištine prebačeni i Baljaj i Brahimaj. U prvom pojavljivanju pred sudijama, sva trojica su odbacila krivicu. Tribunal je Haradinaja pustio na privremenu slobodu tri meseca kasnije, 9. juna 2005, a kasnije mu je, na zahtev odbrane, dozvolio i da u ograničenoj meri javno nastupa na Kosovu kao lider Alijanse za budućnost Kosova. Baljaj i Brahimaj početak suđenja dočekuju u sudskom pritvoru.


Šampioni u turizmu – Novosadski sajam 2017. 06.10.2017\nTitulu Šampioni Turizma u 2017. godini ponela je Turistička organizacija Vršac, zlatna medalja za vrhunsku organizaciju turističke manifestacije “ Dani berbe grožđa” uručena je u večernjim časovima, nakon završetka prvog dana sajma turizma u Kongresnom centru Master, na večeri šampiona direktorki Turističke organizacije Julkici Mitrašinović.\nOvogodišnje nagrade dobitnicima, uspešnim turističkim poslenicima prevashodno u oblasti hotelijerstva i uslužnih turističkih delatnosti na Novosadskom sajmu uručene su još i vršačkim vinarijama Selecta i Conte Vallone iz Gudurice za doprinos razvoju vinskog turizma obe su dobitnici velike zlatne medalje.\nVelika zlatna medalja Novosadskog sajma pripala je Etno kući Dinar iz Vršca, za ambijetalnu celinu i vrhunski kvalitet ugostiteljskih usluga i odmaralištu Crveni Krst za napredak, kvalitet usluge, novu i proširenu turističku ponudu.\nU prisustvu velikog broja zvanica predstavnika republičke i pokrajinske vlade potpredsednik Pokrajinske vlade i pokrajinski sekretar za privredu i turizam, Ivan Đoković, istakao je značaj svih strateških aspekata na koje se ove godine stavlja akcenat u domenu turizma.\nRazvoja turizma i razvoj turističke i ugostiteljske delatnosti uslov su za ukupan i dinamičan razvoj grada, a povećanje turističkog prometa uz poboljšanje kvaliteta i sadržaja turističkih ponuda čine Vršac atraktivnom turističkom destinacijom i liderom Južnog Banata.


Tehnologija: Kina kaznila Microsoft sa 140 miliona dolara - BalkaniYUm.TV '); } //]]>\nKina kaznila Microsoft sa 140 miliona dolara\nKineska vlada kaznila je američkog softverskog giganta Microsoft sa 140 miliona dolara zbog izbegavanja plaćanja poreza.\nKako piše britanski list "Financial Times", pozivajući se na kinesku novinsku agenciju Sinhua koja ne pominje Microsoft po imenu, već samo navodi da je kažnjena kompanija čije ime počinje na slovo "M" i koja ima identičan finansijski profil kao kompanija čije je sedište u Sijetlu, američka firma je pristala da plati pomenuti iznos, ali ne kao kaznu zbog neplaćenog poreza, već u sklopu ispunjavanja "unapred dogovorenog bilateralnog ugovora o cenama" postignutom sa kineskim vlastima.\n"U 2012. godini, poreske vlasti Kine i SAD postigle su bilateralni ugovor o cenama koji se tiče Microsoftovog poslovanja u Kini. Budući da ne možemo potvrditi da li je Microsoft kompanija na koju se misli u izveštaju Sinhue, naša kompanija podseća da konstantno plaća porez u Kini prema uslovima iz dogovorenog ugovora o cenama", navodi se u saopštenju američke kompanije.\nKako izveštava Sinhua, kompanija "M" je privukla pažnju kineskih poreskih vlasti, jer je njena prosečna profitabilnost u Kini iznosila 12 odsto, dok je u proteklih šest godina prijavljivala gubitak u proseku od 18 odsto. Takođe je otkriveno da je više od polovine ostvarenog profita Microsoft prebacivao u svoje sedište u SAD.


Sergej – RUR Esports\nMlada nada iz Finske na listi najboljih CS:GO igrača godine\nDrugi ovogodišnji CS:GO Major samo što nije počeo, pa smo mi odlučili da vam izdvojimo nekoliko mladih igrača na koje treba baciti oko, pošto će baš ovi klinci biti vodeće zvezde godinama unapred. Sa samo 16 godina i 58 dana,…\nZa razliku od tradicionalnog sporta u esportu još uvek nismo otkrili u kojim godinama igrači ostvare svoj vrhunac, niti kada su spremni za penziju. Ipak, neretko se pojave klinci ne startiji od 15,16 godina, koji imaju već tada talenta da…\nFinska ekipa Ence, dobila je pozivnicu od organizatora turnira Blast Pro Serija, da se takmiči na njihovom turniru u Madridu, pa su nam sada poznati skoro svi učesnici istog. Organizacija nam je potvrdila učešće njihove ekipe preko video klipa, koji…\nEnce je sinoć bio prva ekipa koja je obezbedila plasman u plej-of na Majnoru u Katovicama. Oni su juče savladali ekipe ex-Space Soldiers i Windigo, pa su zbog toga danas dobili slobodan dan. Kao pobednici grupe B, čekaju pobednika duela…


Privatizacija Komercijalne banke koštaće građane Srbije 66 miliona evra – Pokret Slobodna Srbija\nBy admin March 2, 2020 Vesti\nNedavno obelodanjen ishod privatizacije Komercijalne banke će koštati poreske obveznike Srbije 66 miliona evra.\nDržava Srbija je tokom juna i novembra 2019.godine kupila 41,48% akcija Komercijalne banke za 259 miliona evra ili za 4,375 din po akciji. Akcije su kupljene od EBRD-a, IFC-a i fondova iz Nemačke i Švedske DEG i SVED (izvor: Beogradska berza).\nKrajem februara 2020. ministar finansija Siniša Mali je saopštio da je postignut dogovor o prodaji Komercijalne banke, dobivši ponudu od NLB banke “koja se ne može odbiti”.\nZaključen je Ugovor o prodaji 83,23% akcija u posedu Države za 387 miliona evra ili 3,250 din po akciji. U ovih 83,23% nalazi se i onih 41,48% akcija koje su prethodno otkupljene od EBRD-a, IFC-a, DEG-a i SVED-a.\nDakle, paket od 41,48% prodat je srazmerno za 193 miliona evra, a imajući u vidu da je plaćen 259 miliona evra, napravljen je gubitak od 66 miliona evra.\nOva ponuda NLB Banke, ’’koja se ne može odbiti’’ koštaće građane Srbije 66 miliona evra.\nStav Pokreta Slobodna Srbija je da je državni paket trebalo prodati putem inicijalne javne ponude preko Beogradske berze, gde bi akcije bile dostupne svima, uključujući i građane Srbije, kako bi se postigla daleko bolja cena bazirana na tržišnim uslovima, a ne na višemesečnim pregovorima obavijenim velom tajnosti.


Srbin najbolji svetski preduzetnik? – Nadlanu.com\nObjavljeno 9. juna 2013. / 10:54:26\nNa takmičenju za najboljeg preduzetnika sveta, Srbija ove godine prvi put ima svog predstavnika – vlasnika kompanije Buck, Darka Budeča.\nIzbor za najboljeg preduzetnika u svetu organizuje revizorska kuća “Ernst & jang” već 13 godina, ovog puta u Monte Karlu, gde se sutra očekuje proglašenje najboljih.\nPrisustvo Srbije u Monte Karlu, u društvu 50 zemalja, dobro je jer na taj način “imamo priliku da promenimo percepciju o Srbiji kao o destinaciji sa jeftinom radnom snagom na destinaciju koja ima preduzetnički duh”, ocenio je Budeč za RTS.\nNa pitanje o antikriznim merama koje se najavljuju u Srbiji, Budač kaže da su to kao “forsirani potezi u šahu” – “moraju da zamrznu plate i penzije, moraju da završe tranziciju javnih preduzeća, ali to neće znatno popraviti naš privredni ambijent, to će nas više odbraniti od eventualnog kraha”.\nU Srbii, kompanija Buck ima lidersku poziciju i deli sudbinu srpskog tržišta, kaže on. “Naše tržište je još u fazi dekapitalizacije, kapital odlazi iz Srbije i samim tim se stalno smanjuje. Mi pokušavamo da učinimo sve što je moguće, ali to su makroekonomski trendovi koji su jači od bilo kakvog preduzeća”, kaže vlasnik kompanije koja izvozi u 24 zemlje sveta.\nBudeč je u poslu od 1992 godine, i na pitanje šta bi savetovao mladima, poručio im je da “odmah krenu, da se oslone na sebe, da veruju i da traže svog mentora među uspešnim privrednicima”.\n“Neka svako pomogne desetorici, i napravićemo prosperitetan sistem”, poručio je Darko Budeč.\ndarko bude?ernst&jangmonte karlo


Forum žena DS zahteva da se svi nasilnici ne samo kazne, nego i udalje iz političkog života - Glas Šumadije\nNaslovna > Izbori/Bojkot > Forum žena DS zahteva da se svi nasilnici ne samo kazne, nego i udalje iz političkog života\n25/11/2021 25/11/2021 209Ostavi komentar na Forum žena DS zahteva da se svi nasilnici ne samo kazne, nego i udalje iz političkog života\nJasno je da žene u Srbiji 2021. godine ovaj dan dočekuju kao, po svim parametrima, najugroženija društvena kategorija. Poražavajući podaci i sumorne tendencije ipak nisu neočekivani imajući u vidu karakter diktatorskog režima koji ne samo da žmuri na ovaj društveni problem, već je jedan od njegovih glavnih izvora.\nS jedne strane smo svedoci brojnih mizoginih izjava predsednika Republike i drugih visokih zvaničnika. S druge strane, javne funkcije na listi vladajućeg kartela, od narodnih poslanika, preko ministara, do predsednika opština, obavljaju čak i lica pravosnažno osuđena zbog nasilja nad ženama ili optužena za pedofiliju i podvođenje. Na kraju, naročit vid ponižavanja žena koji je patentirala aktuelna vlast, jeste njihova zloupotreba u političke svrhe. Tako smo svedoci da pod pretnjom gubitka radnog mesta, žene moraju da pružaju podršku nasilnicima, ćute na uvrede, trpe zlostavljanje, podnose besmislene tužbe, žmure pred zlom… I to od šalterske službenice u Jagodini ili Brusu do brojnih ministarki koje to nisu i konačno, stanarke vile „Bor“ na Dedinju. I ako uzmemo u obzir i poslednju vest u nizu, da od 30 novoizabranih članova SANU nema nijedne žene, shvatamo da je dodatno pogoršana situacija u svim oblastima života.\nTagovi: Demokratska stranka nasilje nad ženama


Lider Katalonije potpisao deklaraciju o nezavisnosti pa je suspendovao | EurActiv Srbija\nLider Katalonije potpisao deklaraciju o nezavisnosti pa je suspendovao\nPredsednik španske pokrajine Katalonije Karles Pućdemon potpisao je deklaraciju o nezavisnosti te oblasti od Španije, koju je potom suspendovao na nekoliko nedelja i pozvao na dijalog sa Madridom. Španska vlada odgovorila je Barseloni da ne prihvata deklaraciju o nezavisnosti separatista i da ni referendum, ni njegove rezultate, ne smatra validnim. Premijer Španije je 11. oktobra zatražio od katalonskog vođe da razjasni da li je proglasio nezavisnost dodajući da je potrebno da to učini pre nego što španska vlada preduzme druge mere.\nPosle Pućdemona, dokument pod nazivom "Deklaracija predstavnika Katalonije" potpisalo je nekoliko desetina poslanika regionalnog parlamenta, javila je agencija AP.\nU dokumentu se navodi da se formira "Republika Katalonije kao nezavisna, suverena i pravna država", ali je Pućdemon suspendovao primenu deklaracije pozivajući na dijalog sa centralnim vlastima.\nCeremonija potpisivanja u regionalnom parlamentu u večernjim satima 10. oktobra usledila je posle govora lidera Katalonije koji je predložio da se suspenduje proglašenje nezavisnosti tog regiona u očekivanju dijaloga sa španskim centralnim vlastima.\n"U ovom istorijskom trenutku kao predsednik Katalonije želim da pratim želju naroda da Katalonija postane nezavisna država, glasački lističi kažu da za nezavisnost i to je ono s čim ja želim da idem napred", rekao je Pućdemon.\nPućdemon je u govoru u regionalnom parlamentu osudio "radikalno odbijanje" centralnih vlasti u Madridu da pregovaraju o referendumu o nezavisnosti Katalonije.\nPredsednik Katalonije počeo je govor sa sat vremena zakašnjena. Mediji su preneli da su mogući razlozi za kašnjenje bili kontakti za međunarodno poseredovanje u rešavanju katalonske krize, što španske vlasti inače odbijaju.\n"Nalazimo se u izuzetnom trenutku koji ima istorijske dimenzije", rekao je Pućdemon i dodao da je neophodno smanjiti tenzije osuđujući "radikalno odbijanje" vlasti u Madridu za pregovore o referendumu.\nŠpanska vlada odmah posle govora reagovala je navodeći da je strategija Pućdemona koji je, kako smatra, implicitno proglasio nezavisnost "neprihvatljiva", kao i njegova ponuda da je potom suspenduje, javila je agencija Frans pres.\n"Neprihvatljivo je implicitno proglašenje nezavisnosti i zatim njeno eksplicitno suspendovanje", izjavio je Frans presu neimenovani portparol španske vlade.\nLider Katalonije je ponovio zahtev za međunarodno posredovanje u rešavanju krize, čemu se protive vlasti u Madridu.\nIzvori bliski španskoj vlasti rekli su Frans presu da posredovanje sa Pućdemonom "nije moguće".\nŠpanski premijer Mariano Rahoj 11. oktobra bi trebalo da održi govor u parlamentu o Kataloniji nakon hitnog sastanka vlade.\nRahoj je 11. oktobra optužio Pućdemona da je "namerno stvorio konfuziju", i rekao da on, Rahoj, želi da vrati "sigurnost".\n"Savet ministara dogovorio se da uputi zvaničan zahtev vladi Generaliteta (katalonskoj vladi) da potvrdi da li je proglašena nezavisnost Katalonije", rekao je Rahoj u kratkom televizijskom obraćanju posle posebnog sastanka vlade posvećenom tom pitanju.\nOn je precizirao da je zahtev upućen u skladu sa članom 155 Ustava, što je procedura koja dozvoljava suspendovanje autonomije nekog regiona.\n"Ovim pozivom, pre bilo kojih mera koje vlada može da usvoji prema članu 155 našeg Ustava nastoji se da se građanima ponudi jasnoća i sigurnost koju zahteva pitanje od ovakvog značaja", rekao je Rahoj.\nŠpanska vlada: Lider Katalonije ne zna gde se nalazi i kuda ide\nZamenica španskog premijera Soraja Saens de Santamarija ocenila je 10. oktobra da lider oblasti Katalonije "ne zna gde se nalazi i kuda ide", nakon što je u katalonskom parlamentu potpisana deklaracija o nezavisnosti koja je odmah potom suspendovana.\n"To je bio govor osobe koja ne zna gde se nalazi, kuda ide ili gde hoće da ide", rekla je ona.\nŠpanska vlada bi na sednici 11. oktobra mogla da se odluči za aktiviranje člana 155 Ustava koji omogućava centralnoj vladi da preuzme deo ili potpunu kontrolu nad jednom od 17 španskih pokrajina koja ne deluje u skladu sa zakonskim obavezama.\nAko bi vlada to odlučila, usledilo bi upozorenje regionalnoj vladi da sve dovede u red a zatim poziv Senatu da odobri predloženu meru.\nTakođe bi Pućdemon mogao da bude pozvan na ispitivanje, možda i da bude uhapšen, prenela je agencija AP.\nAnalitičari kažu da "pomešane poruke" iz Pućdemnovog govora ne idu mnogo u prilog njegovim nastojanjima da zadobije međunarodnu podršku. Kako ocenjuju, Pućdemon je u govoru pokušao "da ne spali mostove za dijalog ali je samo izazvao sumnje među pristalicama".\nKatalonski predsednik je u govoru oštro kritikovao odgovor španske vlade na referendum i policijsko nasilje za vreme njegovog održavanja ali je istakao da Katalonci nisu protiv Španije ili Španaca i da želi da jedni druge bolje razumeju.\n: Katalonija dobila novog lidera


Uspješno okončana obuka za instrukture Oružanih snaga BiH u saradnji sa Policijskom akademijom FMUP-a i Specijalnom policijskom jedinicom FUP-a\nPolicijska akademija Federalnog ministarstva unutrašnjih poslova u saradnji sa Specijalnom policijskom jedinicom Federalne uprave policije organizovala je kurs „Za instruktora kursa kontrola mase“, koji je održan od 4. do 8. 11. 2019. godine. Zbog specifičnosti tema teoretskog i praktičnog dijela, kurs je održan u kasarni Oružanih snaga BiH „Rajlovac“.\nRiječ je o prvoj obuci koja je realizirana u saradnji s Oružanim snagama BiH te je stoga Policijska akademija više nego zadovoljna postignutim rezultatima. S obzirom na to da Policijska akademija posjeduje iskustvo iz različitih oblasti, i ovog puta se iskazala u pružanju stručne pomoći kako bi se uspješno okončala obuka 1. generacije instruktora OS za kontrolu mase.\nRealizacijom obuka ove i slične tematike, Policijska akademija i na ovaj način doprinosi jačanju i usavršavanju policijskih kadrova, kao i pripadnika Oružanih snaga, koji su dobili priliku usvojiti znanja i tehnologije iz oblasti kontrole masa, što će primijeniti u organizacionim jedinicima Ministarstva odbrane OS BiH. Na ovaj način Policijska akademija FMUP-a pruža nesebičnu pomoć i učestvuje, zajedno s ostalim institucijama, u jačanju sigurnosti i stabilnosti u BiH te ujedno radi i na promociji drugih vrijednosti.\nPo okončanju kursa, Policijska akademija je dodijelila certifikate polaznicima koji su dobili status instruktora u oblasti kontrole mase.


Podsetimo, Rusija je na pomenuti način sankcionisana jer nije pružila dokaze koji bi opovrgli tvrdnje nezavisne komisije o državnom "gledanju kroz prste" sportistima koji su koristili nedozvoljena sredstva, pa zato takmičari neće moći da nastupaju pod simbolima Rusije na Olimpijskim igrama 2020. u Tokiju, Svetskom prvenstvu u fudbalu, u Kataru 2020, ali i Zimskim olimpijskim igrama 2022. Moći će samo individualno da se nadmeću, ali pod uslovom da sami dokažu da se nisu dopingovali ili učestovali u "prikrivanju doping mašinerije", a i pod uslovom da pristanu da nastupaju bez ruskih obeležja - himne, grba i opreme koja krasi reprezentativne nastupe.\n"Crni dan ruskog sporta", glavni je naslov ruske "Gazete" koja podrobno objašnjava svojim čitaocima kako je VADA rešila da izrekne ovu, "dosad najsuroviju kaznu u istoriji sporta".\n"Ima li spasa za nas?", pita se ruski "Čempionat", popularni sportski sajt koji se odmah posvetio analizi pravnih odgovora koji Rusima stoje na raspolaganju. U najkraćem, u pitanju su klasična žalba na odluku VADA, a u slučaju nepovoljnog odgovora, u istom tom gradu, Lozani, o eventualnoj tužbi Rusije odlučivao bi Sud za sportsku arbitražu.\n"Rusija danas" (RT) uz glavni naslov, "Rusija izbačena sa svih velikih sportskih događaja u naredne četiri godine", donosi i analizu nazvanu "VADA ima moć da čitave države izbaci iz sporta, iako koristi loše metode i pravila".\nU te loše metode RT svrstava odsustvo transparentnog rada Svetske anti-dloping agencije, zatim analize uzoraka samo u laboratorijama koje sama VADA finansira (pa se postavlja pitanje "neutralnog pogleda na rezultate"), ali se tome dodaje i pitanje same poente uvedenog sitema aktuelne provere korišćenja dopinga. Tu se citira specijalista kliničke farmakologije sa Lajden Amsterdam centra za istraživanje lekova, Jules Hojberger, koji tvrdi da "svega pet od 23 grupa doping sredstava koje je VADA proglazila nepoželjnim - zapravo stvarno pospešuju rezultate sportista koji ih koriste. Ostali ne".\n"Rusija danas" ovu analizu zaključuje navođenjem glavnog problema u radu VADA, a to je "isuviše lako, za neke sportiste bar, dobijanje dozvola za korišćenje nedozvoljenih supstanci u navodno medicinske svrhe".\nNeki drugi mediji okrenuli su se i javnim apelima vlastima da se "nešto učini povodom ovog velikog udara na Rusiju", kako je to nazvao deputat Dume Igor Lebedev za "Gazetu". Za taj list je rekao da je "suspenzijom naneta velika šteta", te da "reakcija vlasti na čelu sa Vladimirom Putinom treba da bude snažna, a upravo on (predsednik Rusije) ima moć da uvede red u ove stvari".\n"Komsomolskaja pravda" pod naslovom "VADA kaznila ruski sport" donosi snažan podnaslov: "Našima oduzeli zastavu i himne na dve Olimpijade i svim šampionatima sveta".


Proglašena investicija godine u Srbiji - News - Turistički svet\nProglašena investicija godine u Srbiji\n"Algo Tehnology" osvojio je tehnološki postupak ekstrakcije braon morske alge, koji se razlikuje od poznatih postupaka u svetu, a rezultirao je proizvodnjom preparata koji su našli svoje mesto u poljoprivredi kao biostimulanti i fermentori, kao i u ekologiji kao fermentori za popravljanje kvaliteta voda, sanaciju kanala i deponija, te sredstvo za gašenje požara. Kapaciteti pogona u Pranjanima kod Čačka su 5 tona na čas. Prošla, 2017. bila je prva godina za kompaniju na tržištu, a u istraživanja, proizvodnju i Razvojnu laboratoriju do sad je uloženo oko 1,2 miliona evra.\n- Neizmerno mi je drago da je prepoznat naš doprinos razvoju modernih i savremenih dostignuća u oblasti poljoprivrede i ekologije, i ovo prestižno priznanje će svakako biti inspiracija i motor za naš dalji razvoj i napredak. Proizvodi na bazi braon morske alge našli su svoju primenu na farmama u Srbiji, dok smo početkom godine osnovali i firmu u Makedoniji. Prodaja je krenula i na tom tržištu, a do maja bi trebalo da započnemo i izvoz u Kinu - rekao je Željko Pantić, jedan od osnivača "Algo Tehnology".\nOsim glavne nagrade, "eKapija" je dodelila i 3 specijalna priznanja. Čast da ponese priznanje za inovativnost imala je mlada kompanija "3F-Fit Fabricando Faber" za MOTIMOVE uređaj namenjen asistenciji pokreta osoba sa hendikepom. Priznanje za društvenu korisnost pripalo je dvema kompanijama: "Lafarge BFC" za jedinstveni koncept gradnje Lafarge kuća i kompaniji WIG, koja je razvila automatizovani sistem za pripremu slanih rastvora za efikasno ispunjavanje naftnih bušotina nakon eksploatacije. Po prvi put ove godine dodeljeno je i specijalno priznanje za tržišni potencijal, a ponela ga je startap kompanija "Playerhunter" za istoimenu društvenu mrežu za sportiste.\nOsim nagrađenih investicija u finale ovogodišnjeg izbora za nagradu "Aurea" plasirala su se još tri projekata: prirodna kozmetika KOOZMETIK, "Solagro" - interaktivne reciklažne prese i "Ekofungi "- mešavina dehidratisanog organskog povrća.\nO dobitniku glavne nagrade "Aurea 2018" i nosiocima specijalnih priznanja odlučivao je šestočlani žiri, a svoj glas dali su i čitaoci portala ekapija.com i aurea.rs. Uslov za učešće na konkursu bio je da su projekti realizovani tokom prethodne kalendarske godine i da ispunjavaju tri kriterijuma: inovativnost, društvena korisnost i finansijski potencijal.\nNagradu "Aurea" poslovni portal "eKapija" dodeljuje u okviru svog opredeljenja ka društveno odgovornom poslovanju, bez finansijskog interesa, sa namerom da promoviše i podrži projekte značajne za održiv razvoj srpske privrede.


Pobede Bešiktaša i Solnoka, Partizan sad drugi, teoretski može i do kote jedan! - SPORTSKI ŽURNAL\n11 januar, 2017 5\nMečevima u Turskoj i Mađarskoj, kompletirano je 12. kolo E grupe FIBA Lige šampiona\nBešiktaš je slavio očekivan trijumf protiv Sasarija, turski tim je na kraju imao čak 30 poena prednosti, a na ovaj način je došao na samo pobedu od osvajanja prve pozicije u grupi.\nSolnok je posle smene srpskog trenera Stojana Ivkovića na domaćem terenu iznenadio Zelenu Goru.\nPartizan je sve bliži osvajanju druge pozicije, ali je pitanje hoće li to biti dovoljno za direktan plasman u osminu finala Lige šampiona, ili će crno-beli morati da razigravaju u tzv. šesnaestini finala.\nNaime, jedne nokaut faze biće oslobođeno osam timova, pet pobednika grupa i tri najbolje drugoplasirane. Za poređenje stanja u ostalim grupama još uvek je prerano.\nTeoreski, Partizan može i do prvog mesta. Za tako nešto potrebno je da Bešiktaš izgubi oba meča (gostuje Solnoku i čeka Ludvizburg), a da pritom Nemci slave u Istanbulu i protiv Sasarija.\nPodrazumeva se da u tom slučaju, crno-beli moraju da pobede AEK u Beogradu i Sasari u gostima. Iako je takva situacija malo verovatna, Partizan bi u slučaju zatvaranja kruga sa Bešiktašom i Ludvizburgom bio najbolji, zbog oba trijumfa protiv nemačkog tima\nSemafor 12. kola E grupe FIBA Lige šampiona:\nBešiktaš – Sasari 100:70 (16:17, 28:13, 29:17, 27:23)\nSolnok – Zelena Gora 86:75 (24:12, 13:21, 18:22, 31:20)\nAEK – Ludvizburg 82:72 (24:12, 21:22, 10:25, 27:13)\nŠarlroa – Partizan 63:65 (20:14, 14:16, 17:14, 12:21)\nChe · 11 januar, 2017 20:37\nKarlo Veliki @ Che · 11 januar, 2017 22:26\nZvornik · 11 januar, 2017 20:39\nistina · 12 januar, 2017 07:32\nliks · 12 januar, 2017 15:11


Mega Vizura pobedila Široki, Radnički izgubio od Cedevite - Sportal\nD. Nikolić - Vest objavljena: 11:52 - 22.11.2015\nU dve utakmice ABA lige koje su na programu bile u nedelju, srpski klubovi ostvarili su polovičan učinak: Mega Vizura je u Smederevu pobedila Široki sa 82:73 (21:16, 16:17, 22:22, 23:18), dok je Radnički iz Kragujevca poražen u Zagrebu na gostovanju Cedeviti sa 79:71 (23:20, 20:13, 16:21, 20:17).\nMega je do 4-4 u ovoj sezoni regionalnog takmičenja stigla trijumfom protiv pretposlednjeg tima Jadranske lige, a Široki pritom nijednog trenutka nije uspeo da dođe do vođstva.\nSve što su gosti iz BiH uspeli da urade pred 700 smederevskih gledalaca bilo je da, jureći zaostatak još od početnih 8:0, u tri navrata stignu do izjednačenja, ne i više od toga. Ekipa Dejana Milojevića dodala je gas krajem treće deonice, napravivši ključnu prednost koju je potom rutinskom igrom u završnici pretvorila u pobedu.\nNemanja Dangubić je uz šut 8/8 za dva, a 0/4 za tri poena meč završio kao najbolji strelac Mega Vizure sa 17 ubačenih poena, a dva manje postigao Varda, dok je Vasilije Micić dao 12. Kod Širokog, Petrović je predvodio strelce sa 20 poena, Barać je ubacio 16, a Džons 15.\nSa druge strane, Radnički nije uspeo da uradi što i Mega, ostavši na tri pobeda i posle gostovanja u glavnom gradu Hrvatske. U njemu Cedevita nije blistala, no to gosti iz Kragujevca nikako nisu uspevali da materijalizuju, iako je šansi bilo na pretek.\nCedevita je početkom drugog poluvremena izgradila 14 poena prednosti, koje je Radnički prepolovio relativno brzo, a onda je četa trenera Miroslava Nikolića počela da greši u napadu baš kao i krajem prvog poluvremena, što je domaćin iskoristio za svoj šesti ovosezonski trijumf.\nIpak, Radnički je imao šanse. U finišu meča, Radnički je gubio sa 73:69 i imao napad na isteku 39. minuta, a onda su usledile novi kiksevi Kragujevčana: najpre je Jović izgubio loptu, potom je Dimić napravio tehničku grešku, pa je Cedevita daleko mirnije mogla da odigra poslednji minut i sačuva stečeno.\nDelas je sa 19 poena bio najefikasniji igrača domaćih, za koje je Nurkić novom dobrom partijom, sada sa 16 poena i osam skokova pokazao da je jedan od ključnih igrača Cedevite. Kod Radničkog, Lešić je postigao 27 poena, Mlađan 16, a po devet Jović i Dimić.\nDomaća košarka i ABA KK Mega Vizura KK Radnički Kragujevac KK Cedevita KK Široki ABA liga


Vesti online / Vesti / Svet / Kurc: Sad je gotovo, Turska više ne može u EU\nErdoganove pristalice slave uspeh na referendumu\n- Iako je glasano tesno u korist izmene Ustava, to znači da se Turska sve više udaljava od pravne države i demokratije. Ishod glasanja je jasan signal protiv EU - poručio je on u izjavi agenciji APA.\nKurc je kazao da očekuje sada jasnu reakciju EU, dodajući da je konačno potrebna iskrenost u odnosu između EU i Turske. Vreme taktiziranja, prema njegovim rečima, je prošlo.\nKurc se nada da će nakon referenduma doći do promene svesti kod onih u EU koji su i dalje za pristupanje Turske Uniji. Ponovio je i svoj zahtev za obustavom pristupnih pregovora sa Ankarom.\n- Turska ne može postati članica EU - poručio je Kurc dodajući da fikcija mogućeg članstva mora biti prekinuta.\n- U svakom slučaju, potrebno je imati jasna pravila za one oblasti u kojima je Turska, na osnovu svog geografskog položaja, sused sa kojima je potrebna saradnja - objasnio je on.\n* Pucnjava pored biračkog mesta u Turskoj, ima žrtava\n* Turska podeljena: Čestitke i kritike za Erdogana\nSVET Kurc oštro kritikovao Erdogana


Rambo Amadeus pozitivan na koronu, ali ga humor ne napušta – Televizija srpske dijaspore\nRambo Amadeus pozitivan na koronu, ali ga humor ne napušta\nPoznati muzičar, Rambo Amadeus, potvrdio je da je pozitivan na virus korona, ali i saopštio da se dobro osjeća, te pozvao građane da se vakcinišu i poštuju zaštitne mjere radi suzbijanja epidemije.\nRambo Amadeus ističe da je muzika za njega i ostale kolege neophodan dio života, te poručuje “show must go on – pjesma nas je održala”.\n“Zato, najbolji način da me podržite, jeste da držite distancu, nosite masku i prijavite se za vakcinaciju, ali Boga mi i kupite kartu na vrijeme za koncert, to će mi najbolje podići imunitet!”, naveo je poznati muzičar.\nhumor gana korona virusne napuštapozitivanRambo Amadeus\nOcjene u svijetu: “Dara iz Jasenovca” vrlo dobro ocijenjena na vodećim sajtovima\nIvana Španović ponovo šampionka Balkana!\nNjemačka – Špan: Od 1. marta besplatan brzi test na korona virus\nOd 6. februara obavezan negativan test na koronu za ulazak u Švedsku\nSAD: Pozitivan na testu i to nakon primanja vakcine ”Pfizer”!\nMilorad Dodik pozitivan na koronu, dobro se oseća


Đukanović: Ništa neočekivano u izveštaju Evropske komisije\nMaj 29, 2019 18:13\nCrnogorski predsednik Milo Đukanović izjavio je da u danas objavljenom izveštaju o napretku Crne Gore nema ničeg neočekivanog i ponovio da je članstvo u EU prioritet Crne Gore.\nDodao je da to nije nikakva trka sa vremenom, već želja da Crna Gora zaista bude deo tog sistema vrijednosti.\n„Crna Gora je napravila veliki iskorak i zemlja smo lider u procesu pregovora. Moramo svi u društvu biti svesni da će sada odjednom od jednog do drugog izveštaja biti primećivani manji pomaci nego u prethodnom periodu, zato što smo u međuvremenu napravili ozbiljan iskorak“, procenio je Đukanović.\nOdgovarajući na novinarsko pitanje šta država čini da se reše problemi korupcije, organizovanog kriminala i slobode medija za koje se godinama u izveštajima o napretku potencira da nema konkretnih koraka, kazao je da je ceo region prepun raznih nedostataka „koji nas onemogućavaju da dođemo do krucijalnog cilja – evropskog kvaliteta života“.\nĐukanović je kazao da su dva ključna nedostatka – znanja i vladavine prava, ali je rekao da je stanje „bitno unapredjeno“, posebno u oblasti vladavine prava.\nNaglasio je da ima još otvorenih pitanja koja treba rešavati.\nPolitička scena je, piše u rezimeu, i dalje fragmentisana i polarizovana, bez političkog dijaloga.\n„Odgovor pravosuđa protiv korupcije na visokom nivou i dalje je suviše ograničen. Dalja poboljšanja u ovom pogledu moguća su samo u okruženju u kojem su nezavisne institucije zaštićene od bilo kakvog nepotrebnog uticaja, i ohrabrene da u potpunosti koriste svoja ovlašćenja“, konstatuje EK.\nNavodi se da je u borbi protiv organizovanog kriminala Crna Gora i dalje „umereno pripremljena“.\n„Potrebni su uverljivi rezultati u pogledu složenijih oblika organiziranog kriminala, gdje su u pitanju lokalni interesi, uključujući pranje novca, trgovinu ljudima i šverc duvana, kao i zaplenu prihoda od kriminala“, piše u dokumentu EU.


OSM Televizija - VMRO-DPMNE traži da osam poslanika vrati mandate\nVMRO-DPMNE traži da osam poslanika vrati mandate\nU Skoplju je pola sata pre ponoći okončana višečasovna sednica Centralnog komiteta vodeće makedonske opozicione stranke VMRO-DPMNE, nakon koje je potpredsednik Aleksandar Nikoloski poručio osmorici poslanika stranke koji su glasali za Prespanski sporazum da vrate mandate, istovremeno čestitajući nastanak "nove kriminalne koalicije" u Makedoniji.\n"Tražimo od osam poslanika da mandate, dobijene zahvaljujući poslaničkoj listi VMRO-DPMNE i građanima koji podržavaju politiku VMRO-DPMNE, a koji su glasali za otpočinjanje ustavnih izmena u Sobranju sa ciljem promjene ustavnog imena Republike Makedonije, vrate građanima i da podnesu neopozive ostavke", izjavio je Aleksandar Nikoloski koji je ovu sjednicu nazvao "istorijskom".\nMakedonski mediji objavili su prethodno da su na sjednici iz stranke isključeni Sašo Mijalkov, bivši član Izvršnog komiteta VMRO-DPMNE i načelnik Uprave za bezbijednost i kontraobavještajni rad, kao i bivši ministar zdravstva Nikola Todorov.\n"Želimo da čestitamo novu kriminalnu koaliciju u Republici Makedoniji: (premijer) Zoran Zaev, (premijerov brat) Vice Zaev i Sašo Mijalkov", rekao je Nikolovski.\nNa sjednici je, prema navodima medija, razriješen dužnosti i dosadašnji potpredsjednik stranke i gradonačelnik Kavadaraca Mitko Јančev, kao i član Izvršnog komiteta Kostadin Bogdanov, a poslanik Pančo Minov sinoć je izjavio da napušta poslaničku grupu VMRO-DPMNE.\n"Ako je razriješen Mitko Јančev, ja izlazim iz koalicije sa VMRO-DPMNE. I biću van te koalicije dokle god je (Hristijan) Mickoski predsjednik VMRO-DPMNE", rekao je Minov.\nMediji su nezvanično javili da je Mickoski na sjednici Centralnog komiteta predložio održavanje vanrednog kongresa VMRO-DPMNE, ali da je taj prijedlog odbijen.\nJoš iz iste kategorije: « Brnabić: Nema "crvenih linija" za Kosovo od američke administracije Saradnja Srbije sa Haškim mehanizmom odvija se kontinuirano »


Novi Sad jedna od najprivlačnijih evropskih destinacija - turisti i iz Maroka, Kolumbije, Perua...\nGoste zanima arhitektura, strogi centar, Petrovaradinska tvrđava\nTuristička organizacija grada Novog Sada (TONS) dočekaće u septembru inostrane novinare i tur-operatere, a u organizaciji Turističke organizacije Srbije naš grad će tokom meseca posetiti i grupa francuskih novinara, koji će obići kulturne institucije.\nTokom avgusta info-centre TONS-a posetilo je više od hiljadu turista iz 48 zemalja, među kojima su najbrojniji iz Francuske, Nemačke, Italije, Španije, Holandije, Poljske, a među ostalima bili su i turisti iz Maroka, Kolumbije, Perua, Japana, Urugvaja, Meksika i Kine.\nSve govori u prilog činjenici da je upravo naš grad jedna od najprivlačnijih evropskih destinacija, ako ne i svetskih, a broj turista, kako domaćih, tako i stranih, iz godine u godinu je sve veći.\n– Na osnovu evidencije naših info-centara, utvrdili smo da goste svakako zanima arhitektura u gradu, strogi centar, Petrovaradinska tvrđava i slično, ali kroz razgovor ih uvek uputimo u to kakve još sadržaje Novi Sad ima – objašnjava portparolka TONS-a Tihana Putin, prenosi Dnevnik.\n– Preporučimo im obilazak ustanova kulture, galerije, muzeje, kao i činjenicu da je u blizini Fruška gora s velikim brojem svojih manastira, a samim tim Sremski Karlovci i vinarije.\nTakođe, preporučimo im salaše na severu Novog Sada.\nNovi Sad se krajem prošle godine našao na trećem mestu od deset najpoželjnijih svetskih destinacija u okviru kampanje „Best in Travel“ vodećeg svetskog magazina „Lonely Planet“. I dalje je, sasvim izvesno, veoma tražena i posećena destinacija.\n– Na sve veći broj turista značajno utiče i činjenica da smo ove godine Omladinska prestonica Evrope, te Evropska prestonica kulture 2021, a tu je, naravno, i Egzit. Takođe, želim da istaknem kampanje TONS-a na društvenim mrežama „Fejsbuk“ i „Instagram“. Naime, prošle godine smo vrlo aktivno i precizno počeli da biramo tržišta odakle želimo da imamo publiku i turiste, te se promovišemo konkretnim tekstovima o specifičnostima Novog Sada, mestima i manifestacijama u određeno godišnje doba.\nTokom godine u gradu imamo oko 200 manifestacija.\nOsim toga, mnogo pažnje posvećujemo istraživanjima odakle nam turisti dolaze, koje su to grupe ljudi ili pojedinci, te se pokazalo da je među njima veliki broj onih koji imaju razlog da se veoma rado ponovo vraćaju – zaključuje Tihana Putin.\nDešava se da Novi Sad posete mladi blogeri koji žele da pišu o našem gradu.\n– Veoma često se vrate i kažu da su oduševljeni te da, s obzirom na to što su čuli, imaju želju da ostanu duže – potvrđuje Tihana Putin, osvrćući se i na prizor u centru grada, gde veliki broj prolaznika često susreće parove Kineza, koji se, odeveni u svadbeno ruho, fotografišu kao „upravo venčani“, što uvek deluje izuzetno simpatično.\n– Novi Sad je turistima generalno zaista interesantan zbog arhitekture, koja i parovima posluži kao dobra „scenografija“ za fotografiju. Još jedan razlog zbog kojeg vrlo često imamo priliku da u Novom Sadu sretnemo upravo turiste iz Kine je to što su, kad je reč o Srbiji, oslobođeni vize. Za njih je karakteristično i to da se veoma brzo opredeljuju za putovanja, a Srbija je sigurno među prvim destinacijama koje posećuju. Osim toga, Novi Sad je blizu Beograda, što u odnosu na razmere Kine, ne predstavlja nikakvu udaljenost.\nU realizaciji turističkih organizacija Srbije i Beograda, i na poziv TONS-a, veliki broj novinara i tur-operatera iz Azije od početka godine posetio je naš grad.\n– Krajem maja boravili su u Novom Sadu i Beogradu, što im je pružalo mogućnost poređenja – navela je Tihana Putin.\n- Oba grada su dovoljno različita da svaki posebno ima neku atrakciju koju će oni definitivno pamtiti, pisati o tome, uvrstiti u neke svoje buduće programe i turističke ponude, što je za nas značajno jer će i to uticati na izbor potencijalnih gostiju našeg grada i Srbije.\nekonomija evropska prestonica kulture exit Novi Sad omladinska prestonica evrope turizam


Sajam građevine za pet dana posetilo 36.031 ljudi | Kamatica\nPočetna > vest > Sajam građevine za pet dana posetilo 36.031 ljudi\nSajam građevine za pet dana posetilo 36.031 ljudi\nBEOGRAD, 24. aprila (Tanjug) - Međunarodni sajam građevinarstva je za pet dana posetilo 36.031 ljudi, saopšteno je danas iz Beogradskog sajma.\tSajam, 43. po redu, pod sloganom "Zlatna grana srpske privrede", posetilo je više od 550 izlagača iz 30 zemalja sveta, koji su prikazali inovacije i tehnološka dostignuća na polju savremenog i funkcionalnog pristupa gradnji, modele za opremanje prostora i postavljanje ekoloških standarda.\nNa Sajmu je prvi put organizovano nastupila Privredna komora Austrije, a u okviru "Nacionalnih izložbi" koje su prilika za ispitivanje tržišta i pokretanje novih projekata su nastupili građevinari iz Turske, Češke, Kine i Hrvatske.\nDeo sajamskog programa ove godine bilo je i predstavljanje profesionalaca iz industrije kamena, u okviru 9. STONEEXPO Srbija, u organizaciji poslovnog udruženja za eksploataciju i preradu kamena "Kamen Srbije".\nNa Sajmu je akreditovano 200 novinara iz dnevnih i stručnih izdanja kao i inostranih dopisnika iz Kine, Rusije, Hrvatske, Mađarske, BIH, Makedonije, Crne Gore.


Mozzart donirao dresove za FK Omladinac i FK Mladost iz Banje Luke - Klix.ba\nPromo Mozzart donirao dresove za FK Omladinac i FK Mladost iz Banje Luke\n11.11.2019. u 16:41\nFudbalski klubovi "Omladinac“ iz Trna i "Mladost“ iz Zalužana dobili su nove dresove u sklopu akcije "Novi dresovi za nove šampione“ koju realizuje kompanija Mozzart.\n"Od srca smo zahvalni kompaniji Mozzart na ovoj neočekivanoj donaciji. Zaista lijep gest, ali i primjer kako se ponašaju društveno odgovorne kompanije. Nadam se da je ovo početak jednog lijepog prijateljstva“, naveo je Goran Balaban, predstavnik FK Mladost iz Zalužana.\n"Ovo je pozitivno iznenađenje za naš klub i ono dolazi u pravom trenutku. Bilo bi sjajno kada bismo imali više kompanija posvećenih društveno odgovornom poslovanju, jer je sportu u našoj zemlji zaista potrebno više ovakvih podsticaja“, naveo je predstavnik kluba Darko Manojlović.\n"Ponosni smo što je akcija „Novi dresovi za nove šampione” prevazišla granice Srbije i stigla kod nas. Posebno zadovoljstvo predstavljaju vijesti da igrači u novim dresovima nižu pobjede opravdavajući tako i spisao ove akcije", istakla je Tamara Đajić, direktor Marketing sektora kompanije Mozzart.\nKladionice vjeruju Zmajevima protiv Finske, za golijadu se plaća odlična kvota\n11.10.2019. u 15:31\n4h 55min 22\n10h 6min 314


Otmu vekovnu srpsku teritoriju pa pričaju o normalizaciji odnosa | Borba Info\nHome/Aktuelno/Otmu vekovnu srpsku teritoriju pa pričaju o normalizaciji odnosa\nKosovski premijer Avdulah Hoti izjavio je da ukoliko dijalog između Kosova i Srbije ne donese očekivane rezultate, preduzeće sve mere za održavanje ekonomije.\nHoti je u Skupštini Kosova govorio o susretima sa Srbijom u Briselu i Vašingtonu i o ponovnom uspostavljanju dijaloga, prenosi Ljajmi.\nPrema njegovim rečima, nezavisnost Kosova je najuzvišeniji projekat, zaštićen Ustavom Kosova, kao i da se to ne može prekršiti.\n“Kosovo od 17. februara je najuzvišeniji projekat koji je sproveden i zaštićen Ustavom. Ovde se završava svaki pokušaj podrivanja subjektiviteta naše države. Ovo otvara perspektivu normalizacije odnosa sa susednim zemljama. Na osnovu ove premise Skupština Kosova je 2011. godine izglasala Rezoluciju kojom je ovlašćena vlada da započne tehnički dijalog. Kontekst tog dijaloga bio je pronalaženje načina za normalizaciju odnosa između Kosova i Srbije”, ocenio je Hoti.\nKako je naveo, Srbija je prolongirala dijalog da bi iskoristila svoje kapacitete da nanese štetu Kosovu. Takođe, naveo je da je taksa od 100 odsto uvedena na srpsku robu zaustavila Kosovo u procesu integracije.\n“Našli smo se u toj situaciji. Sa anemičnom voljom iz Brisela, američki faktor se prihvatio da bude kreativni pomagač novog procesa za postizanje mirovnog sporazuma koji će kulminirati uzajamnim priznavanjem. Kosovo ima vitalni interes za zaključenje konsolidacije svoje državnosti. Insistiraćemo na stvaranju konsenzusa o postizanju sporazuma sa Srbijom”, poručio je Hoti.\nNovi zamah EU i SAD, prema njegovom mišljenju, koji ima za cilj mirovni projekat sa međusobnim priznanjem, dolazi u vreme kada određene grupe populista ugrožavaju prijateljstva.\nKosovski premijer je istakao i da dijalog treba shvatiti kao priliku za unapređenje Kosova i njegovog državnog subjektiviteta.\n“Uveren sam da samo na taj način možemo da vratimo poverenje SAD u Vladu Kosova i otklonimo nesporazume. Sve odluke koje smo doneli prvih dana donete su da građani ne bi platili račun pogrešne politike u vidu političke, ekonomske i trgovinske izolacije. Moramo da budemo ujedinjeni i podržavamo se”, rekao je Hoti u Skupštini Kosova, gde se trenutno vodi polemika u vezi sa ukidanjem reciprociteta.\nAko dijalog ne donese očekivane rezultate, preduzećemo sve mere za održavanje ekonomije i subjektivnosti, zaključio je Hoti.\nPrevious Vučić nakon sastanka sa Putinom nije smeo da daje izjave\nNext UDARNA VEST – Nogo pozvao svu opoziciju: Izvedimo narod na Vidovdan i Vučić se ne vraća iz SAD – VIDEO


Automobilizam: Borković u nastavku ETCC sezone u novom Seat Leon Racer-u\nNapisao Goran Mihajlov u kategoriji Ostali sportovi 25 avgusta, 2015\nPosle kratke pauze, FIA Evropski šampionat turing automobila se nastavlja trkačkim vikendom u Brnu, 5.i 6.septembra, a naš najbolji automobilista Dušan Borković je spreman za izazove i nastavak sezone u novom Seat Leon Racer-u koji za njega priprema B3 racing team. Pauzu u takmičenju Borković je iskoristio za boravak u Americi gde je odmarao, ali...Dalje »\nAutomobilizam: Dušan Borković ubedljivo najbolji u Francuskoj\nNapisao Redakcija u kategoriji Automobilizam 28 juna, 2015\nNajbolji srpski automobilista Dušan Borković nastavio je nezaustavljiv pohod ka prvoj titluli u Evropskom kupu turing autmobila, pod okriljem Svetske automobilske federacije. Vozač NIS Petrol by B3 Racing Team-a trijumfovao je na prvoj, a završio kao drugi na drugoj trci FIA ETCC u Francuskoj vožene na stazi Pol...Dalje »\nAutomobilizam: Borkovićeva druga pobeda u ETCC\nNapisao Redakcija u kategoriji Automobilizam 21 juna, 2015\nNaš sugrađanin Dušan Borković, vozač NIS Petrol racing tima, prvi je u generalnom plasmanu ETCC, posle trka u Slovakijaringu. On je sa osvojenih 17 bodova zadržao prvo mesto u generalnom plasmanu ETCC sa ukupno 35...Dalje »\nSjajan uspeh našeg sugrađanina Duce Borkovića u Japanu\nNapisao Redakcija u kategoriji Automobilizam 26 oktobra, 2014\nNajbolji srpski automobilista Dušan Borković upisao se u istoriju srpskog i svetskog auto-sporta! Vozač NIS Petrol by Campos Racing tima je u svom Chevrolet Cruze #98 automobilu osvojiio drugo mesto na drugoj trci WTCC na čuvenoj stazi Suzuka u Japanu. Nezapamćen uspeh u istoriji srpskog automobilizma dogodio se u jutarnjim časovima po našem vremenu, kada...Dalje »\nNapisao Redakcija u kategoriji Ostali sportovi 4 avgusta, 2014\nNajbolji srpski automobilista Dušan Borković nastavio je žetvu bodova u Svetskom šampionatu turing automobila (WTCC). Vozač NIS Petrol by Campos Racing tima u svom Chevrolet Cruze #98 automobilu osvojio je na stazi Termas de Rio Hondo u Argentini nova četiri boda u...Dalje »\nAutomobilizam: Nema testiranja u Moskvi, otkazana trka u SAD\nNapisao Redakcija u kategoriji Ostali sportovi 5 juna, 2014\nTrka WTCC šampionata koja je trebalo da bude održana u SAD 14. septembra otkazana je i biće zamenjena trkom u Aziji, verovatno u Kini, i to pre planiranih trka na ovom kontinentu koje su već u kalendaru. Prema navodima organizatora do otkazivanja trke na stazi Sonoma je došlo zbog nepremostivih logističkih prepreka. Kalendar će i...Dalje »


Vazdušni saobraćaj u Evropi: Tri moguća scenarija razvoja situacije! - PRess Serbia | PR PRess team\nJedan od najvećih gubitnika trenutne krize koju je prouzrokovala pandemija Covid-19 svakako je turistička industrija, a posebno vazduhoplovna industrija, koja je u poslednjih nekoliko meseci beleži opet masovna prizemljenja, usled opsežnih ograničenja putovanja širom sveta. Vazdušni saobraćaj u Evropi nije izuzetak.\nU tom kontekstu, Evropska organizacija za bezbednost vazdušnog saobraćaja, poznata pod nazivom EUROCONTROL, analizirala je razvoj evropskog vazdušnog saobraćaja u narednih nekoliko godina do 2024. godine i otkrila neke zanimljive implikacije.\nU periodu između marta i oktobra ove godine bilo je 65% letova manje nego u isto vreme prošle godine. Ovo smanjenje znači da se vazdušni saobraćaj vratio na nivo pre 1990-ih. U isto vreme, prema ekspertima, BDP za evro zonu manji je za 7,5%. Ovo je veliki udarac za vazduhoplovnu industriju i vrlo verovatno će proći mnogo vremena pre nego što se kompletna industrija vrati na nivo pre krize. Ali koliko tačno? Prvo, neophodno je pogledati kako je industrija odgovorila u protekle dve prethodne krize.\nDva događaja koja je izabrao EUROCONTROL bili su teroristički napadi 11. septembra i velika finansijska kriza (2008-11). Posle napada na Svetski trgovinski centar 2001. godine, evropskoj industriji vazdušnog saobraćaja trebalo je 1,5 godine da se vrati na nivo iz 2001. godine. Do oporavka je izgubljeno 200 hiljada letova. Finansijska kriza bila je nešto problematičnija. Rezultirala sa 600 hiljada izgubljenih letova, a industriji je trebalo 8 godina da se vrati na nivo vazdušnog saobraćaja iz 2008. godine.\nPa gde je pandemija Covid-19 u poređenju sa gore pomenutim krizama? U ovom trenutku, ono što je sigurno je da je izgubljeno 6 miliona letova!! Međutim, vreme oporavka je neizvesno i zavisi od nekoliko faktora. Oni variraju od snage drugog talasa pandemije do državne pomoći industriji, kao i od potencijalnog uvođenja univerzalne vakcine za lečenje virusa.\nUzimajući u obzir ove faktore, EUROCONTROL je izneo tri potencijalna scenarija koji bi se mogli razviti u godinama koje dolaze.\nPrvi scenario pretpostavlja da će se ili pandemija završiti do sledećeg leta ili da će vakcina biti široko dostupna putnicima u avionu u istom periodu. To bi rezultiralo porastom poverenja putnika, kao i povećanjem infrastrukture i objekata za testiranje. U isto vreme, avio-kompanije bi se vratile normalnoj ekonomskoj aktivnosti i ponovo bi mogle da ulažu i ponovo zapošljavaju osoblje. Sa ovom stopom rasta, oporavak na nivoima pre pandemije bio bi moguć 2024. godine.\nNa osnovu drugog scenarija, gore pomenuto bi se dogodilo do letnjih meseci 2022. U ovom slučaju, vazdušni saobraćaj u Evropi vratio bi se na nivo iz 2019. godine 2026. godine.\nKonačni i najnegativniji scenario pretpostavlja da će se pandemija nastaviti još dugo i to će rezultirati kontinuiranim niskim poverenjem putnika. U ovom slučaju, vakcina će biti dostupna do leta 2022, ali neće biti dosledno distribuirana širom sveta. U ovom scenariju, avio-kompanije će imati ogromne poteškoće u poslovanju kao u pretkriznom periodu kao rezultat različitih novih regionalnih epidemija virusa. Potražnja za vazdušnim putovanjima obnoviće se za oko dve trećine stanovništva, ali postojaće opšte kolebanje u pogledu ovog prevoznog sredstva. Dakle, u ovom okruženju malo je verovatno da će oporavak stići ranije nego 2029. godine.\nSve u svemu, u ovom trenutku je teško predvideti kako će se vazdušni saobraćaj u Evropi razvijati u narednim godinama. Međutim, sledeći meseci mogli bi da ukažu kojim smo putem krenuli, a time i potencijalno vreme oporavka vazduhoplovne industrije.\nTagoviavion koronavirus letovi Vazdušni saobraćaj u Evropi


Beverli o Teodosiću: Rekao sam vam svima! - povezane vesti - Naslovi.net\nTrener Los Anđeles Klipersa Dok Rivers bio je zadovoljan nastupom Miloša Teodosića, uprkos tome što je srpski košarkaš postigao samo jedan poen. Teodosić je u prvoj pripremnoj utakmici u sezoni, koju su Klipersi izgubili od Toronta rezultatom… »\nSrpski košarkaš Miloš Teodosić dobro se predstavio novom klubu i navijačima, pošto je u debiju za Los Anđeles Kliperse upisao osam asistencija. Teodosić je u prvoj pripremnoj utakmici u sezoni, koju su Klipersi izgubili od Toronta rezultatom… »\nZanimljivo: Trener Klipersa otkrio kako Teodosić pretvara Džordana u Juseina Bolta /video/\nMiloš Teodosić je odigrao dobro u prvom pripremnom meču NBA lige. Podelio je osam asistencija, a trener LA Klipersa Dok Rivers bio je više nego zadovoljan. Foto: Tanjug/AP Deandre Džordan Teo saigrače čini boljim! Protiv Toronta njegova ekipa jeste… »\nL.A. Klipersi su u prvom predsezonskom duelu poraženi od ekipe Toronta (121:113), a na svom NBA derbiju Miloš Teodosić je zabeležio osam asistencija. Duel koji se igrao u Honoluluu na Havajima, označio je početak Teove NBA karijere. Nije dugo… »\nTeo je počeo: Srbin odigrao prvi meč za Kliperse i već skrenuo pažnju na sebe (video)\nHot sport 02.10.2017\nTrening kampovi su u punom jeku i ne deli nas još mnogo vremena od početka NBA sezone. Dok se to ne desi, moramo se zadovoljiti pripremnim utakmicama gde ćemo prvi put na delu moći da vidimo naše novajlije u NBA. Jednu takvu odigrao je noćas Miloš… »\nTeodosić delio lopte na prvoj NBA utakmici (video)\nPripremne utakmice NBA ligaša su u toku, i nakon individualnog pripremanja i timskog rada uigravanja akcija počele su predsezonske utakmice. Miloš Teodosić je odigrao svoj prvi meč u dresu LA Klipersa. Njegov tim je poražen od Toronto reptorsa sa… »\nDeli šakom i kapom: Džordan i Grifin svesni kakvog su asistenta dobili, Teo bez gledanja (video)\nU svom prvom meču za Los Anđeles Kliperse, Miloš Teodosić je imao šest sjajnih asistencija. Srbin nije bio preterano poneterski aktivan, ali je zato sve impresionirao svojim dodavačkim sposobnostima. U nekoliko navrata je razigravao svoje saigrače… »\nTeodosić iznenadio Amerikance: Nisam toliko srećan (video)\nSrpski košarkaš Miloš Teodosić dobro se predstavio novom klubu i navijačima, pošto je u debiju za Los Anđeles Kliperse upisao 8 asistencija. Los Anđeles Klipersi su u prvom predsezonskom meču poraženi od Toronta 121:113, ali je Miloš Toedosić… »\nPočelo je: Teo odigrao prvu utakmicu, njegove lude asistencije ostavile su NBA bez teksta /video/\nZagrevanje za novu NBA sezonu je u toku. Vredno se radi na trening kampovima, a navijači su se toliko uželeli najjače lige sveta, da se i pripremne utakmice prate sa mnogo pažnje. Miloš Teodosić je odigrao svoj prvi meč u dresu LA Klipersa. Kapiten… »\n"Ubrizgajte mi Tea u vene", srpski majstor noćas očarao Ameriku!\nMuta bi rekao da je sve to normalno, ali bilo je vreme da vide šta Miloš Teodosić može! Miloš Teodosić je debitovao u NBA ligi noćas na startu predsezone protiv Toronta. Klipsi su izgubili od Kanađana, Srbin je meč počeo na klupi, odigrao 25… »\nTeo oduševio na debiju u dresu Los Anđeles Klipersa - osam magičnih asistencija! Govorilo se naveliko da je evropska košarkaška izgubila mnogo odlaskom Miloša Teodosića u NBA ligu, a Srbija jer sa svojim kapitenom nije mogla do zlata na… »\nSrpski plejmejker bez koša iz igre, ali sa čak osam asistencija u prvoj pripremnoj utakmici. Miloš Teodosić pokazao je saigračima i navijačima šta mogu da očekuju od njega u debitantskoj NBA sezoni. U pripremnoj utakmici Los Anđeles Klipersa i… »\nI bogdan bio uz njega: Nekima je pet minuta bilo dovoljno da se “zaljube” u Teodosića /video/\nMagija! Jedna utakmica je bila dovoljna da se predstavi u odličnom svetlu! Miloš Teodosić jeste postigao samo jedan poen u svom prvom meču u NBA ligi, ali... Pokazao je novi član LA Klipersa da ovu igra ima u malom prstu, a navijači upravo to vole… »


Neće biti novih uslova Brisela – mojKontakt portal – Radio Televizija Kontakt\nNeće biti novih uslova Brisela\n“Nema novih ucena, niti bismo mi to prihvatili”, poručio je Mrkić i dodao da Beograd želi normalizaciju prilika u pokrajini.\nOn je za Televiziju “Pink” istakao da pitanje normalizacije treba više posmatrati sa stanovišta svakodnevnog života, jer Beograd želi da svi ljudi, i Srbi i Albanci, žive sve normalnije i da postoji slobodan protok robe i kretanje ljudi, da se svakodnevni život potpuno normalizuje.\nNa pitanje kako će Ministarstvo spoljnih poslova /MSP/ lobirati za Srbiju kad počnu pregovori sa EU, Mrkić je rekao da postoji neprestana aktivnost u tom pravcu.\n“Nemamo poseban plan kampanje, nego učestvujemo u onome što je standardizovano u takvim slučajevima, pojačavamo rad i angažujemo više ljudi i obučavamo ih da bi nas što bolje predstavljali”, rekao je Mrkić.\nOn je ponovio da je Ministarstvo dostavilo Komisiji za istraživanje ubistava novinara podatke o mogućem svjedoku u istrazi o ubistvu novinara Slavka Ćuruvije, koji su pronađeni u arhivama Ministarstva o tome ko je bio angažovan na Kosovu i Metohiji.\n“Taj spisak smo predali Komisiji Vlade koja se time bavi. Svi drugi naslovi i tumačenja su besmislena”, rekao je Mrkić i dodao da je riječ o spisku u kome su navedena lica koja su tada bila na tim dužnostima.\nNestašica lijekova u banjalučkom Kliničkom centru\nŠtrbac: Dokazaćemo da je učinjen genocid nad Srbima


Korona virus: Donald Tramp kaže da je dobro posle druge noći u bolnici, sledeći dani „pravi test" - Istočne VESTI\nKorona virus: Donald Tramp kaže da je dobro posle druge noći u bolnici, sledeći dani „pravi test”\nAmerički predsednik Donald Tramp kaže da je dobro, ali da će sledećih nekoliko dana biti „pravi test" posle druge noći koju je proveo u bolnici.\nTramp je postavio video na Tviter, snimljen u bolnici Volter Rid, u kojoj se leči od posledica virusa korona.\nPredsednikov lekar rekao je noćas da je Trampovo stanje „značajno bolje" ali još uvek „nije van opasnosti."\nVikend je obeležio niz kontradiktornih informacija o zdravstvenom stanju predsednika, koji je u petak objavio da su on i njegova supruga Melanija pozitivni na testu za Kovid-19.\nŠta će se desiti ako Tramp ne može da obalja predsedničke dužnosti\nSamo par minuta pošto je Trampov medicinski tim novinarima predstavio dosta pozitivnu zdravstvenu sliku Trampa, šef kabineta Bele kuće, Mark Medouz, rekao je da je predsednikovo zdravstveno stanje „vrlo zabrinnjavajuće."\nIzvori bliski predsedniku kažu da Tramp nije bio zadovoljan zbog Medouzovih izjava.\nNešto kasnije, sam predsednik je na Tviteru objavio četvorominutn video snimljen u bolnici.\nPresident Donald Trump: "We’ll be seeing what happens over those next couple of days"\nU prepoznatljivom odelu i košulji, ali bez kravate, Tramp se zahvalio lekarima i sestrama bolnice Volter Rid u blizini Vašingtona, u kojoj se leči.\nTrampov lekar Šon Konli rekao je da Trampu za sada nije potrebna terapija kiseonikom i da poslednjih 24 sata nije imao temperaturu.\nAli jedan izvor upućen u zdravstveno stanje predsednika tvrdi da Tramp još nije u procesu oporavka.\nZa tačno mesec dana Tramp treba da se suoči sa kandidatom demokrata, Džoom Bajdenom na predsedničkim izborima.\nSam predsednik je u petak u tvitu saopštio da je pozitivan na virus korona, kao i njegova supruga Melanija.\nTrampovi su testirani pošto je potvrđeno da jedna od njegovih najbližih saradnica ima Kovid-19.\nPošto je prebačen u bolnicu, njegova kampanja je suspendovana, a sumnja se da će uspeti u namerama da se potvrdi imenovanje novog sudije Vrhovnog suda pre izbora 3. novembra.\nOčekuje se da će predsednik Tramp ostati u državnom vojnom medicinskom centru Volter Rid blizu Vašingtona nekoliko dana.\nKakvo je zdravstveno stanje Trampa u ovom trenutku?\nTrampa leče eksperimentalnim koktelom injekcija i antiviralnim lekom remdesivir otkako je objavljeno da su on i njegova supruga Melanija Tramp pozitivni su na korona virus.\nDoktor Konli je rekao da je „oprezno optimističan", ali da ne može da proceni kada bi Tramp mogao da bude pušten iz bolnice.\nAli Konlijevoj proceni suprotstavio se izvor upućen u zdravstveno stanje predsednika koji je rekao da su neki Trampovi vitalni znaci u poslednja 24 sata bili „veoma zabrinjavajući" i da je sledećih 48 sati kritično.\n„Još uvek nismo na sigurnom putu ka potpunom oporavku", rekao je ovaj izvor.\nTramp ima 74 godine i ispunjava sve faktore rizika za nekog ko je zaražen ovim virusom – starost, težina i to što je muškarac.\nNjegov indeks telesne mase veći je od 30, što je klinička definicija gojaznosti.\nTrampov lekar Konli je u petak rekao je da predsedniku „nije potreban dodatni kiseonik, ali smo u konsultacijama sa specijalistima odabrali da započnemo terapiju remdesivirom."\n„Dobio je prvu dozu i odmara."\nTestovi su pokazali da ovaj lek, u početku razvijan za lečenje ebole, uspešno smanjuje i sprečava sposobnost virusa da se multiplicira i može da umanji trajanje simptoma.\nU tvitu objavljenom nešto kasnije, Tramp je napisao da je medicinsko osoblje koje brine o njemu „neverovatno".\n„Uz njihovu pomoć, osećam se dobro", napisao je Tramp.\nŠta su još lekari rekli?\nKonli je odbio da kaže da li je predsednik do sada bio na kiseoniku, bez obzira na brojna pitanja na konferenciji za novinare.\n„Ne u ovom trenutku i juče sa timom, dok smo svi bili ovde, nije bio na kiseoniku", rekao je Konli.\nNešto kasnije, američka agencija Asošijeted pres i dnevnik Njujork Tajms objavili su, citirajući neimenovane zvaničnike, da su lekari dali predsedniku dodatne doze kiseonika dok je još bio u Beloj kući, pre nego što su odlučili da ga prebace u bolnicu.\nDonald Tramp stiže u Medicinski centar Volter Rid\nKoonli je rekao da su neki simptomi koje je Tramp osećao, blagi kašalj i zapušen nos, „sada rešeni i pod kontrolom".\n„U ovom času, tim i ja smo izuzetno zadovoljni napretkom zabeleženim kod predsednika", rekao je on.\nZabunu je izazvala i njegova izjava da tim prati pozitivnu dijagnozu predsednika „72 sata", što bi, ako bude potvrđeno, značilo da je Tramp bio prisutan na dva velika izborna događaja znajući da je možda zaražen.\nU saopštenju koje je kasnije objavila Bela kuća, Konli je razjasnio da je mislio da kaže „dan 3", umesto 72 sata i dodao da je predsednik prvi put dobio dijagnozu Kovida-19 u četvrtak uveče po američkom vremenu.\nDrugi lekar, Šon Duli, rekao da je da je Tramp „izuzetno dobro raspoložen" u bolnici i da je nešto ranije izjavio: „Osećam se kao da bih danas mogao da izađem odavde."\nPrva dama, Melanija Tramp, takođe pozitivna na Kovid-19, boravi u izolaciji u Beloj kući i „oseća se dobro", rekao je Konli.\nDoktor Konli nije odgovorio pitanja kada i kako smatra da se Tramp zarazio Kovidom-19.\nU centru pažnje je sve više skup u ružičnjaku Bele kuće prošle subote, kada je predsednik i zvanično objavio nominaciju konzervativne sutkinje Ejmi Koni Baret za mesto u Vrhovnom sudu.\nKo je od Trampovih saradnika pozitivan na Kovid-19?\nHoup Hiks, 31-godišnja savetnica, najbliža je saradnica predsednika koja je dobila pozitivan test na korona virus. Ona je putovala je sa predsednikom Trampom na TV debatu u Ohaju ove nedelje.\nNeki od članova Trampove porodice na debati nisu nosili maske.\nBajden i njegova supruga Džil su poželeli oporavak Trampovima i saopštili da su njihovi rezultati na virus korona negativni.\nPotpredsednik SAD Majk Pens i njegova supruga testirali su se na korona virus i rezultati pokazuju da su negativni, objavio je Pensov portparol, prenosi Rojters.\nNeki od najbližih Trampovih saradnika su takođe pozitivni na virus korona a među njima je Hiks, za koju se smatra da je prva imala simptome, menadžer kampanje Bil Stepjen i bivša novinarka i njegova savetnica za medije Kelien Konvej.\nRepublikanski senatori Majk Li i Tom Tilis takođe su pozitivni na virus,\nEntoni Zurker, dopisnik iz Amerike\nReklo bi se da je cilj konferencija za novinare medicinskog tima Bele kuće da uveri javnost da je predsednik dobro i da vodeći medicinski stručnjaci u zemlji drže sve pod kontrolom.\nOvog puta su samo izazvali još veću zbrku.\nŠon Konli je rekao da je Tramp dobio dijagnozu pre „72 sata", što znači, u sredu ujutru – što je, takođe, pre nego što je predsednik otputovao u Minesotu na izborni miting te večeri.\nTakođe, da je prisustvovao i skupu za prikupljanje donacija za kampanju u Nju Džerziju u četvrtak, i više od 36 sati pre nego što je sam predsednik u tvitu objavio da je pozitivan na testu za korona virus kasno te večeri.\nVremenski sled je još više poremećen saznanjem da je Tramp dobio antivirusni tretman u nekom trenutku u četvrtak – takođe, pre nego što je dijagnoza objavljena.\nKonli je pokušao da predstavi pozitivnu sliku o trenutnom zdravstvenom stanju predsednika, iako je izbegao da odgovori da li je Tramp uopšte dobio terapiju kiseonikom koja bi mu pomogla u disanju.\nI onda, par minuta po završetku konferencije za novinare, jedan zvaničnik Bele kuće izneo je potpuno drugačiji utisak okupljenim novinarima – da su „životi znaci predsednika u poslednja 24 sata veoma zabrinjavajući."\nBela kuća, i predsednikov lekarski tim, moraju mnogo toga da objasne.\nOd konferencije za novinare do sada, saopštili su da su lekari pogrešno protumačeni, ali to teško da može da umanji zabrinutost da je predsednik Tramp možda svesno doveo u opasnost više ljudi jer je putovao iako je znao da je možda zaražen virusom Kovid-19.\nKako je predsednik izgledao pred odlazak u bolnicu?\nTramp je u karantinu navodno od sree\nU tamnom odelu i maskom na licu, Tramp je izašao na travnjak ispred Bele kuće u petak u 6 popodne po američkom vremenu – nešto posle ponoći po evropskom – i uputio se ka helikopteru kojim je prebačen u državni vojni medicinski centar Volter Rid u jednom vašingtonskom predgrađu.\nMahnuo je novinarima i pokazao znak palčevima na gore, ali nije rekao ništa pre ukrcavanja u letelicu.\nU video snimku dugom 18 sekundi objavljenom na Tviteru, Tramp je ranije rekao: „Mislim da mi je sasvim dobro. Ali potrudićemo se da sve bude kako treba. Prva dama je takođe vrlo dobro. Zato, hvala vam puno."\nTrampova deca, Ivanka i Erik, retvitovali su njegov post, opisujući ga kao „ratnika". Ivanka Tramp je još dodala: „Volim te, tata".\nTramp je smešten u predsedničkom apartmanu u bolnici u kojoj svi američki predsednici obavljaju godišnji zdravstveni pregled,\nNešto pre ponoći po američkom vremenu, Tramp je tvitovao: „Ide na bolje, mislim" Hvala vam svima. VOLIM!!!"\nKako se leči predsednik?\nKonli je takođe rekao da je Tramp dobio i „dozu od 8 grama koktela antitela Regeneron" kao preventivnu meru još u Beloj kući.\nAntitela se vezuju za virus korona, štiteći tako ćelije tela i čineći virus vidljivijim za imuni sistem.\nMeđutim, ovaj tretman je još uvek u eksperimentalnoj fazi i nije odobren od zdravstvenih institucija.\nIako se velike nade polažu u tretman antitelima, neki lekari su izrazili iznenađenje što u ovoj fazi korišćen za lečenje predsednika.\nTramp takođe dobija cink, vitamin D, famotidin, melatonin i aspirin, rekao je Konli.\nRanije je 50-godišnja Melanija Tramp je rekla da ima blage simptome, glavobolju i blagi kašalj, ali se „oseća dobro" i „nada brzom oporavku."\nOstali članovi Trampove porodice, među kojima je i sin Baron, koji žive u Beloj kući, negativni su na testu za korona virus.\nMožda će vas zanimati – kako da znam da li imam korona virus?\nAmerički centar za kontrolu bolesti nalaže da oni koji dobiju pozitivan test moraju ostati u karantinu narednih deset dana.\nLjudi koji pokažu simptome ili imaju pozitivan test, moraju da se samoizoluju, ali kretanje se ograničava i onima koji nemaju simptome, a bili su u kontaktu nekime ko je pozitivan.\nTramp je uglavnom odbijao da nosi masku, a i primećeno je da ne poštuje fizičku distancu sa saradnicima tokom zvaničnih aktivnosti.\nKorona virusom je zaraženo više od 7,2 miliona Amerikanca, a preminulo je više od 200.000.\nHoup Hiks je godinama uz predsednika\nPrema poslednjem Trampovom lekarskom pregledu on ima 110 kilograma. To se smatra gojaznom težinom u odnosu na njegovu visinu od metar i devedeset centimetara.\n„Ali većina ljudi koji se zaraze – ozdrave", rekao je za BBC doktor Barat Pankanija iz medicinske škole Univerziteta u Eksteru.\nŠta sve ovo znači za Trampa?\nOpasno je spekulisati kako virus utiče na svakog pojedinačno.\nZdravlje dva čoveka koji imaju po 74 godine može da bude veoma različito, a eventualna druga oboljenja mogu da budu masivan rizik u slučaju zaraze od korona virusa..\n„Samo zato što spada u rizičnu grupu ne znači da će razviti simptom, teško oboleti ili podleći bolesti", rekla je dr Natali Mekdermot iz Kraljevskog koledža u Londonu.\n„On je takođe i predsednik SAD što znači da će imati najbolju moguću negu koje svet može da pruži", dodala je.\nEpidemiolog sa Harvard univerziteta Erik Fogl sugeriše da bi Tramp mogao da bude lečen remdesivirom i da prima transfuziju krvne plazme sa antitelima davalaca koji su se oporavili od Kovid-19.\n„Suvišno je reći da će predsednik dobiti najbolji tretman na svetu", dodao je.\nPodrška Trampu iz sveta, Putin mu poslao telegram\nDržavnici i političari iz sveta poslali su poruke podrške američkom predsedniku i njegovoj supruzi.\nPremijer Velike Britanije Boris Džonson je na Tviteru napisao: „Želim sve najbolje predsedniku Trampu i Prvoj dami. Želim vam brzo oporavak".\nJedan od čelnika Evropske unije Šarl Mišel takođe im je poželeo brz oporavak, dodajući: „Nastavljamo da vodimo bitku protiv Kovida. Svakog dana. Bez bzira na to gde živeli".\nRuski predsednik Vladimir Putin uputio je svom američkom kolegi telegram, u kom mu želi brz oporavak, javile su ruske agencije, citirajući Kremlj.\n„Uveren sam u to će vam urođena vitalnost, dobro raspoloženje i optimizam pomoći da se izborite sa ovim opasnim virusom", naveo je Putin u telegramu, prenosi agencija Interfaks.\nPoruku da brzo ozdravi uputili su i Kina i nemačka kancelarka Angela Merkel.\nOglasio se i predsednik Srbije Aleksandar Vučić: „Nadam se da ćete se brzo oporaviti kako biste nastavili dobro da obavljate posao i radujem se nastavku naše snažne saradnje u stvaranju sveta boljim i bezbednijim mestom".\nTedros Gebrejesus, generalni direktor Svetske zdravstvene organizacije, koju je Tramp više puta optuživao da je potpala pod uticaj Kine i da je kriva za pandemiju, poželeo je Trampu brz i potpuni oporavak.\nŠta bi ovo moglo da znači za američke izbore?\nPoruka koju je predsednik stalno ponavlja, da su se „izborili sa virusom", potkopana je činjenicom da se i on zarazio.\nTokom prve debate, Tramp je omalovažavao rivala Džoa Bajdena jer stalno nosi masku i jer ne drži predizborne skupove.\nSada će Bela kuća morati da odgovori na pitanje zašto se predsednik nije zaštitio i koliko je zaposlenih u američkoj vladi možda bilo izloženo virusu.\nTokom nacionalnih previranja, američka javnost nastoji da pruži podršku predsedniku. Međutim, možda to neće biti dovoljno da se predsednik izoluje od pitanja koje slede.\nŠta se dešava sa Houp Hiks?\nKako prenosi Blumberg Njuz, Hiks je dobila neke simptome Kovida-19 i po povratku s puta iz Minesote se nalazi u karantinu.\nIz Bele kuće kažu da je u toku potraga za mogućim zaraženim kontaktima i da su „izdata sva odgovarajuća obaveštenja i preporuke".\nU razgovoru sa voditeljem emisije Četvrtak uveče Šonom Henitijem, Tramp je rekao da on i Prva dama dosta vremena provode sa Houp.\nHiks je bila portparolka kampanje, pre nego što je postala direktorka komunikacija u Beloj kući.\nTo mesto je napustila u martu 2018. godine, pre nego što je postala direktorka komunikacija u kompaniji Ruperta Mardoka, a potom se ovog februara ponovo vratila u Belu kuću.\nDa li ima još slučajeva zaraženih u Beloj kući?\nHoup Hiks često putuje sa Trampom\nViša savetnica potpredsednika Majka Pensa, Kejti Miler je u maju testirana pozitivno na korona virus.\nIstog meseca, član američke mornarice koji je služio kao jedan od najbližih Trampovih službenika takođe je dobio pozitivan nalaz.\nIz Bele kuće su tada rekli da ni potpredsednik i predsednik nisu ugroženi.\nSavetnik za nacionalnu bezbednost Robert O’Brajen, brojni agenti tajne službe, pilot u predsedničkom avionu i jedan radnik u kafeteriji Bele kuće takođe su dobili pozitivne rezultate testova.\nBela kuća svakodnevno testira zaposlene i sve one koji u u kontaktu s predsednikom.


U Srbiji u toku pokušaj podsticanja donacije organa (SETimes.com)\nU Srbiji u toku pokušaj podsticanja donacije organa 12/01/2012\nRazni državni projekti i humanitarne organizacije pokušavaju da zadovolje potrebe za presađivanjem organa u Srbiji. Ivana Jovanović za Southeast European Times iz Beograda -- 12.1.2012. U Srbiji se obavljaju samo presađivanja bubrega i jetre, a u toku su pripreme za operacije presađivanja srca. [Rojters]\nNakon udruženih napora zdravstvenih zvaničnika, otprilike 70.000 Srba su registrovani donatori organa, a zvaničnici se nadaju da će taj program proširiti kako bi ove spasonosne operacije postale učestalije. Samo 86 organa od 38 preminulih donatora presađeno je tokom 2010. godine, navodi srpska Uprava za biomedicinu. Ta cifra je, međutim, pala u 2011, na 56 organa od 24 donatora. Trenutno se obavljaju samo presađivanja bubrega i jetre, mada se srpski zvaničnici nadaju da će uskoro moći da se vrše i presađivanja srca. Taj proces je skrenut sa koloseka devedesetih godina, kada je veliki broj kardiologa napustio Srbiju. Napori da se poveća doniranje organa uključivali su i nedavni projekat srpske humanitarne organizacije Nezaboravak, pod nazivom Neka život traje. Oko 500 osoba prisustvovalo je svečanom ručku, a 283 su potpisale svoje donatorske kartice prošlog novembra u beogradskom Hotelu Interkontitental. „Ovu akciju podržali su javna institucija, veliki broj pojedinaca i javnih ličnosti u zemlji, šef Delegacije EU u Srbiji, Svetska zdravstvena organizacija i druge međunarodne organizacije“, rekao je za SETimes Vladimir Marković, predsednik te organizacije. On je dodao da je posle dobrotvorne manifestacije poraslo interesovanje javnosti za potpisivanje donatorskih kartica. Ivana Petrović, 28, iz Beograda, potpisala je donatorsku karticu i rekla za SETimes da je to gest koji svi treba da naprave, ističući da je presađivanje organa zasnovano na solidarnosti i međusobnom poverenju, kao i na shvatanju da je svako potencijalni davalac ili primalac organa, češće primalac nego davalac. Projekat Neka život traje pomaže projekat Ministarstva zdravlja Srbije Produži život. Počeo je pre tri godine i sada potvrđuje povećanje broja donatora. Da bi podstakla interesovanje, Srbija je 2010. godine usvojila novi zakon čiji je cilj da se osigura da nema zloupotreba. Država je takođe formirala Upravu za biomedicinu, u pokušaju da se pridruži Evrotransplantu, međunarodnoj organizaciji za presađivanje organa koja sada uključuje sedam evropskih zemalja. Veliku prepreku doniranju organa predstavljaju nedostatak javnog obrazovanja i niz predrasuda. Veći deo posla usmeren je na povećanje svesti građana, prvo pružanjem osnovnih informacija, a potom i organizovanim prezentacijama odeljenja za biomedicinu i medija. Danas, nakon određenih nastojanja, Srbija ima 70.000 potpisanih donatorskih kartica i transplantacija više nije tabu. Svaki građanin može da postane donator organa, ali konačnu odluku o donaciji organa preminule osobe, prema srpskom zakonu, mora da donese njena ili njegova porodica. „Porodica se uvek pita. Međutim, ako je preminuli član porodice ostavio poruku, porodica će, svakako, poštovati i uvažiti volju preminule osobe, kao i ako je u međuvremenu napravljena ista promena“, kaže direktorka Uprave za biomedicinu dr Dana Mihajlović za SETimes. Dr Đoko Maksić, pukovnik i profesor nefrologije na Nefrološkoj klinici Vojno-medicinske akademije, koja radi na programu zaveštanja organa od 1998, kaže za SETimes da oko 60 odsto do 70 odsto porodica preminulih čiji su organi adekvatni za transplantaciju pristaje na presađivanje organa. On dodaje da, teoretski, jedan preminuli donator može da spasi šest do sedam života. Ali, u Srbiji, „samo tri osobe mogu da budu spašene od jednog umrlog donatora, jer radimo samo presađivanje bubrega i jetre. Oko 1.500 pacijenata je na listi čekanja za [organe]“. Slični tekstoviLoading\nMihajlović smatra da je srpska statistika tmurna, jer velikom broju pacijenata sa liste nikada ne budu presađeni organi. „Svetska statistika pokazuje da od ukupnog broja pacijenata na listi trećina dobije organe, trećina bude prebačena na sledeću listu, a trećina umre“, kaže ona. Troškove presađivanja potpuno pokriva držani Fond zdravstvenog osiguranja i presađivanje se smatra najboljom metodom dugoročnog lečenja. „Sada imamo pet donatora na milion stanovnika. Imaćemo, nadam se, deset donatora na milion stanovnika u 2012. godini. To će povećati naše izglede, uz potpunu reorganizaciju i prihvatanje svih uslova za ostvarivanje kvaliteta koje traže Evrotransplant i Komisija EU za kvalitet transplantacija … da bi postali punopravni član Evrotransplanta, kao naši susedi Hrvatska i Slovenija“, kaže Maksić. Mihajlović dodaje da je saradnja sa susednim zemljama od izuzetnog značaja za razmenu organa na međunarodnom nivou. Ovaj tekst naručio je SETimes.com.


Republika / Danas slavimo jednog od najvećih svetaca! Evo zašto baš njega pravoslavci mole ZA MILOST\nSrpska pravoslavna crkva i njeni vernici 12. novembra obležavaju praznik posvećen Stefanu Urošu II Milutinu Nemanjiću, odnosno Svetom kralju Milutinu. Stefan Uroš II Milutin Nemanjić bio je kralj Srbije i jedan od najmoćnijih srpskih vladara u srednjem veku. Rođen je oko 1253, a umro 29. oktobra 1321. u Nerodimlju kod Uroševca, na Kosovu i Metohiji.\nOvu molitvu bi svaki pravoslavac danas trebao da izgovori, "a Zemlji si svom dušom zavoleo Hrista i Njegove si zapovesti sačuvao. Kao reka si bogato napojio siromašne milosrđem, sačuvavši svoj narod. I grob sa tvojim moštima mirisna isceljenja svima podaje: Zato te molimo, Sveti Milutine, isprosi dušama našim veliku milost".\nSrbija Društvo Pravoslavlje Svetac SPC Crveno slovo Stefan Uroš II Milutin Nemanjić


Više od polovine poslanika, 76 od 150, uključujući poslanike koji podržavaju vladu premijera Marka Rutea, blokiralo je početak pregovora Albanije s EU navodeći “ozbiljnu zabrinutosti oko borbe protiv korupcije”. Početak razgovara o članstvu Albanije i Makedonije u EU podržale su socijaldemokrate i zeleni, koji imaju ukupno 33 poslanika. Oni ocenjuju da će te balkanske zemlje raditi na vladavini prava, borbi protiv kriminala i korupcije ako imaju jasnu perspektivu učlanjenja. Poslanik demohrišćana Martin van Helvert je rekao da Holandija uviđa sve veći uticaj Rusije i Kine na Zapadnom Balkanu, ali da nema razloga da se prave kompromisi oko kriterijuma za učlanjenje.\nEuraktiv navodi i da u slučaju Makedonije, koja je postigla istorijski sporazum s Grčkom o imenu, nije izvesno da će na samitu dobiti odobrenje za početak pristupnih pregovora pošto bi Austrija mogla da blokira tu odluku Savet EU za opšte poslove će u ponedeljak i utorak razmatrati početak pristupnih pregovora Albanije i Makedonije, kao i otvaranje novih poglavlja u pregovorima sa Srbijom.\nEU uvela kaznene tarife za američke proizvodeVodinelić: Vučić nema pravo da komentariše presude


BalkanMagazin :: NIŠ NEĆE HOLANDSKE MILIONE\nNIŠ NEĆE HOLANDSKE MILIONE\nsreda, 15. februar 2012 04:12\nKompanija Fertlizer već dve godine pokušava da dogovori detalje oko investicije koja će otvoriti 2.500 radnih mesta\nHolandska kompanija „Fertilizer4you“ sugerisala je juče gradskim vlastima u Nišu da „što skorije organizuju sastanak“ na kojem bi se sa svim relevantnim institucijama i kooperantima precizirali detalji investicije vredne 20 miliona evra koju ta kompanija planira u Nišu.\nU nesvakidašnjem saopštenju, dostavljenom Danasu, navodi se da se kompanija „nada da će grad će grad u što skorijem roku odrediti datum ovog sastanka“, na kojem bi sa resorno nadležnima i kooperantima trebalo da se postigne konačni dogovor o budućoj investiciji, kao i da se utvrde detalji o licencama, dozvolama, subvencijama i uslovima izvoza. U saopštenju kompanija podseća da je gradonačelnik Niša Miloš Simonović sredinom novembra prošle godine saopštio da su u toku pregovori sa holandskim investitorom, kao i da je najavljeno da bi ovakav sastanak trebalo da se održi ovog meseca.\n- Holandska kompanija „Fertilizer4you“ je posle dvogodišnjih pregovora sa lokalnim vlastima odlučila da u Nišu u radnoj zoni Donje Međurovo otvori izuzetno veliko postrojenje „Bio svet“. Ovo će biti investicija od 20 miliona evra koja za Niš, pored ostalog, znači i dve i po hiljade novih radnih mesta - precizira se u saopštenju kompanije, koja u Holandiji ima postrojenje „Bio svet“ i bavi se proizvodnjom bio-goriva, bio-gasa, organskog đubriva i organske hrane.\nPrema navodima kompanije, „Bio svet“ u Nišu bi se prostirao na zemljištu od 20 hektara i obuhvatao bi postrojenja bio-gasa sa skladištima za 100.000 tona kukuruza i soje, mlin i linije za pakovanje, fabriku za proizvodnju organskog đubriva, hladnjače, linije za pakovanje konzervirane hrane, hotel i restoran.\n- Otvaranje „Bio sveta“ u Nišu učinilo bi ovaj grad centrom za proizvodnju obnovljive energije u regionu. Ono bi imalo i globalni značaj jer su ova postrojenja odgovor na sve veće zagađenje i potrošnju fosilnih goriva - navodi se u saopštenju „Fertilizer4you“.\nU kabinetu gradonačelnika, međutim, kažu da su pregovori sa kompanijom „Fertilizer4you“ u toku i da još nema konačnog dogovora o investiciji. Šef Kancelarije za lokalni ekonomski razvoj Milan Ranđelović precizira da grad od holandske kompanije još uvek nije dobio pismo o namerama ili neku drugu zvaničnu potvrdu o početku realizacije ovog projekta i da ih tek „očekuje“. On kaže da je kompanija sada u pregovorima za kupovinu zemljišta bivšeg „Fripaka“ u radnoj zoni Donje Međurovo, ali da se oni odvijaju sa privatnim vlasnikom te firme, „nezavisno od grada“. Dodaje da su gradski zvaničnici u dosadašnjim razgovorima pružili „svu pomoć“ kompaniji, kako bi se konkretno informisala o mogućnostima dobijanja subvencija, potrebnoj dokumentaciji, raspoloživoj radnoj snazi u Nišu i okolini, poljoprivrednoj proizvodnji, mogućnostima transporta i slobodnoj carinskoj zoni.\nHolanđani već biraju radnike\nKako nezvanično saznaje Danas, predstavnici „Fertilizer4you“ već „biraju“ prvu grupu od 25 radnika. Obavili su prve razgovore sa potencijalnim radnicima i u njima potvrdili velike planove koje imaju u Nišu.


U srpskim sredinama na sjeveru Kosova drugi dan za redom ne rade pekare i prodavnice, a uz njih ni ugostiteljski objekti, apoteke i slično. Iako je prethodno bilo najavljeno da će ovaj protest da traje dva dana, još uvijek nije poznato da li će radnje sutra biti otvorene.\nVlada Kosova šalje pokretne prodavnice na sever\nOvakva odluka srpskih privrednika na sjeveru uslijedila je zbog nezadovoljstva na taksu od 100 odsto koju je Vlada Kosova uvela Srbiji u novembru 2018. ali i usljed nedostatka osnovnih prehrambenih potrepština.\nVlada Kosova je dan ranije odlučila da u četiri opštine na sjeveru, gdje živi većinsko srpsko stanovništvo, pošalje pokretna vozila snadbjevena osnovnim potrepštinama, a kako bi građani sjevera imali gde da kupe potrebne stvari.\nMeđutim, službenici Ministarstva trgovine i industrije na koje je ekipa Radija Slobodna Evropa naišla u Mitrovici su izjavili da nije bilo velikog interesovanja za kupovinu tih potrepština.


Delegacija Prištine otputovala za Beč\n«Daćemo maksimalan doprinos da zastupamo našu viziju i mandate koji imamo i verujem da će to biti doprinos ubrzanju rešavanja statusa», rekao je Sejdiu, ističući da su predstavnici Kosova mnogo puta kazali kako je ovo dodatni proces, koji, prema njihovim ocenama, nije bio potreban.\n«Mi ćemo sarađivati sa međunarodnom zajednicom kako bi se proces što pre okončao i očekujemo da će se na kraju ovog procesa postići naš cilj koji je jasan, nezavisna i suverena država Kosovo», rekao je predsednik Sejdiu.\nDelegacija Kosova je na najvišem nivou danas otputovala za Beč, gde bi sutra trebalo da se sastane sa Trojkom Kontakt-grupe, zaduženom za pregovore o statusu Kosova.\nKosovski su predstavnici mnogo puta do sada ponavljali, to je danas istakao i predsednik Sejdiu da nema pregovora o statusu, teritorijalnom integritetu i nema otvaranja za raspravu paketa međunarodnog posrednika Martija Ahtisarija. Predstavnici Kosova ocenjuju da je predlog Ahtisarija, iako za kosovku stranu bolan, ipak najuravnoteženije moguće rešenje za status Kosova.


Simić i Meta o odnosima Srba i Albanaca\n12. oktobra 2017. 1 min read\n“Potpredsednik kosovskog parlamenta Slavko Simić, sastao se danas sa predsednikom Albanije Iljirom Metom, koji boravi u poseti Kosovu i Metohiji”, piše u saopštenju Srpske liste, dostavljenom medijima.\nSlavko Simić je istakao ključnu ulogu pomirenja srpskog i albanskog naroda, kako bi se očuvao mir i stabilnost na zapadnom Balkanu, konstatujući da dva naroda treba da ostanu osovina mira u regionu.\nOdnosi Srba i Albanaca su prema Simićevim rečima u usponu, zahvaljujući pre svega dobrim ličnim kontaktima predsednika Aleksandra Vučića i premijera Edija Rame i njihovoj politici koja je zasnovana na racionalnim premisama i opredeljenju za evropsku budućnost zemalja zapadnog Balkana.\nPotpredsednik Kosovskog parlamenta je pokrenuo i pitanje položaja srpskog naroda u Albaniji, kojem se, kako je istakao, moraju garantovati pravo na jezik i očuvanje kulturnog i nacionalnog identiteta, u skladu sa najvišim evropskim standardima, zaključuje se u saopštenju.\nTags: Iljir Meta Potpredsednik kosovskog parlamenta predsednik Albanije Slavko Simić\nPrevious Naser Orić oslobođen optužbi\nNext Todosijević i Delavi o aktuelnim kosovskim temama\n2. avgusta 2021., 01:36


“Verovatnije je da će se dogovoriti da Stefanović ćuti, a da zauzvrat dobije neki manje važan posao”, ocenio je novinar.\n“Stefanović je unutar SNS stvorio značajnu frakciju oko sebe. U toj frakciji su bili ljudi koje je Stefanović lično zadužio. S druge strane postoji i frakcija oko (brata predsednika) Andreja Vučića. Aleksandru Vučiću nije dovoljno da samo smeni ministra i predsednika gradskog odbora Beograda, nego hoće i da razjuri i ponizi sve ljude koji su bili uz Stefanovića”, rekao je Švarm.\n“Slučaj Stefanović se koristi kako bi se izvršila partijska čistka. Iz perspektive SNS-a to je glumatanje stranačke demokratije, a u stvari radi se o diferencijaciji, pa o homogenizaciji stranke – kako bi to rekao Slobodan Milošević”, istakao je Švarm.\nNa pitanje da li, osim političkih, postoje i drugi razlozi zbog kojih Vučić želi da ukloni Stefanovića, Švarm je kazao da se bivšem ministru policije posebno zamera prisluškivanje telefonskih razgovora predsednika Srbije i pojavljivanje u medijima fotografija predsednikovog sina, Danila Vučića u društvu sa osobama “s one strane zakona”.\n“Prisluškivanje i fotografije su kap koja je prelila čašu u odnosima Vučića i Stefanovića. Postavlja se pitanje, ako se zna da muški članovi porodice Vučić imaju 1.800 razgovora sa 26 lica koja su bila na policijskim merama slušanja i praćenja, šta je onda ono što Vučić ne zna, a neki policijski organi i službenici znaju o njemu i njegovoj porodici”, naglasio je Švarm.\n“Vučiću je problem i to što je Stefanović, kao ministar policije, stvorio dobro mišljenje o sebi kod mnogih svetskih i evropskih tajnih i policijskih službi”, naveo je novinar.\n“Medjutim, izgleda da Stefanović nema nameru da se povuče. Za sada, to će ostati samo na smeni sa stranačkih funkcija i sasvim je moguće da Stefanović ostane ministar do sledećih izbora, a nakon izbora biće smenjeni svi Stefanovićevi kadrovi”, rekao je za Betu urednik “Vremena” Filip Švarm.


Deni Memić: Najmlađi doktor ekonomskih nauka zna rješenje za krizu u BiH\nDeni Memić, namlađi doktor ekonomskih nauka u historiji Ekonomskog fakulteta u Sarajevu zna rješenje za ekonomsku krizu u našoj zemlji. Deni i još trojica kolega su dobili poziv da preuzmu Privrednu banku Bose i Hercegovine.\nDeni smatra da se ugled ove banke može vratiti, jer je ova banka prije rata bila četvrta po ugledu banka u Evropi. Deni i njegove kolege su napustili stabilne poslove i preuzeli rizik da probaju oživjeti Privrednu banku i da promjene ekonomsku situaciju u našoj zemlji.\nPogledajte detaljan intervju sa Denijem Memićem koji je sinoć gostovao na FACE TV.


Ministar finansija Dušan Vujović istakao je danas da očekuje da će ove godine biti ostvaren privredni rast od 3 ili 3,5 odsto, a možda će stopa biti i viša zbog, kako navodi, očekivane nadprosečne proizvodnje u poljoprivrednom i energetskom sektoru.\nVujović je novinarima, na marginama konferencije Juromani u Beču, kazao da su to ciklični faktori koji su prošle godine bili protiv nas i smanjili su rast BDP.\nNa duži rok gledano, ministar navodi da je za dalji rast privrede važna sposobnost Srbije da završi započete institucionalne reforme, privuče velike investitore, završi čišćenje finansijskog sektora kako bi bio spreman da finansira dobre investicione projekte.\nVujović je ukazao da je Srbija počela reforme kasnije od drugih zemalja regiona, te još rešava probleme preduzeća koja su disfunkcionalna, odnosno zastala u razvoju.\n"Kada se to završi imaćemo čistiju situaciju, poručio je ministar finansija, navodeći da je bitno da se srpska privreda okrene većem učešću visoko vrednih usluga, koje se kod nas potcenjuju.\nSmatra da su važna modernizacija poljoprivrede, oživljavanje i modernizacija industrije.\n"Zemlje koje najbrže rastu, kao baltičke, uglavnom zasnivaju rast na IT sektoru, modernim uslugama. Srbija ima dobre pretpostavke za to, ali mora još mnogo da radi da bi se ti primeri proširili i dali veće rezultate", objasnio je Vujović.\nNa pitanje kako stoje stvari oko privatizacije, rekao da se ušlo u završetak ovog procesa, podsetivši da je, kad se krenulo u rešavanje tog problema, bilo više od 500 problematičnih preduzeća.\n"Sada smo došli na njih desetak, koje svi znaju i poznaju njihove probleme i mogućnosti da prežive", objasnio je ministar, ističući da su ta preduzeća godinama u fazi restrukturiranja, i to ne zato što ih štiti država, već poverioci i dobavljači u želji da nadju racionalno rešeenje.\n"Pokušavamo da nađemo formu koja će omogućiti tim preduzećima da imaju konkurentnu cenu osnovih inputa i energenata, kao i da nađu svoje mesto na tržištu, naglasio je on.\nGovoreći o izvorima finansiranja privrede, Vujović je rekao da je na Srbiji da produbi finansijsko tržište, proširi i stvori mogućnost za veće finansiranje investicija, pravilno ocenjivanje i prihvatanje rizika.\nNa pitanje zašto su banke još uzdržane i ako nikada nije bio jeftiniji novac, Vujović je podsetio da su banke po definciji konzervativne ustanove, koje nemaju prostora da gube novac.\n"Bitno je da u Srbiji proširimo dijapazon finansijskih usluga, da bi se onima koji prihvataju rizik i žele da otvore preduzeće imali bolji prostor da to učine. Nigde u svetu nisu samo banke izvor finansiranja", podvukao je ministar finansija.\nPodrška početnicima u poslu\nOn se založio da se onima koji žele da otvore kompanije, taj put olakša od strane države, primera radi, kroz smanjenje troškova registracije firme.\n"Jako je važno da u prvoj godini taj trošak bude mnogo manji i da uradimo nešto što sve zemlje u svetu rade, da ih podržimo i dozvolimo da pronadju svoju šansu u zapošljavanju ljudi, traženju novih proizvoda", naglasio je ministar.\nVujović je istakao da se poreskim olakšicama pokušava pomoći ljudima koji imaju ideje i koji su spremni da prihvate rizik, kako bi svoj biznis plan lakše, brže i efikasnije ostvarili.


Sukob Putina i Angele Merkel\nSukob Putina i Angele Merkel\nPoseta kancelarke Angele Merkel Sankt Peterburgu trebalo je da protekne u znaku boravka na Privrednom forumu, važne manifestacije za Rusiju koja traži naklonost investitora iz inostranstva. Ipak, jedva je izbegnut skandal jer je kancelarka odbila da otvori izložbu „Bronzano doba – Evropa bez granica“. Povod je bio taj što organizator (čitaj: ruska vlada) protokolom nije predvideo obraćanje kancelarke prisutnima. Merkel je uoči ove izložbe najavila da bi tom prilikom zatražila da eksponati izložbe koje su ruski vojnici nakon Drugog svetskog rata odneli iz Nemačke budu vraćeni njihovim vlasnicima.\nSpor je izbegnut u poslednjem trenutku, jer je u ličnom razgovoru sa ruskim predsednikom Vladimirom Putinom, ovaj popustio i dozvolio obraćanje kancelarke. Ona je rekla šta je i nameravala, a Putin je uzvratio kako su ti eksponati „plaćeni krvlju ruskih vojnika koji su srušili nacizam“. List Frankfurter algemajne cajtung piše kako je za Angelu Merkel teško bilo da pronađe lošiji trenutak i lošiji povod za suprotstavljanje autoritarnom predsedniku Putinu:\n„Nema sumnje da Rusija odugovlači sa vraćanjem zaplenjenih umetnina, koje su vojnici Crvene armije odneli iz nacističke Nemačke. U Nemačkoj se ovi eksponati nazivaju ratnim plenom, a u Rusiji ratnim trofejima. Sami ovi nazivi govore o tome koliko diplomatskih problema ovi eksponati mogu da izazovu. I upravo na izložbi koja se održava pod nazivom ‘Evropa bez granica’ Angela Merkel je bacila za leđa diplomatiju. Upravo u gradu koji su Nemci držali u opsadi i godinama izgladnjivali ona je isporovocirala skandal.“\n„Bravo, gospođo kancelarko! Niko ne bi mogao bolje osmisliti scenario prema kome se na potpuno pogrešnom mestu i u potpuno pogrešnom trenutku deli lekcija bivšem obaveštajcu Putinu“, zaključuje Frankfurter rundšau.\nSličan stav ima i list Zidojče cajtung. Postoji niz pitanja koja treba razjasniti u razgovoru sa predsednikom Putinom, ali pitanje „zaplenjene umetnosti“ ne spada u jedno od njih, piše Zidojče cajtung i nsatavlja:\n„Angela Merkel je nametnula svoj stav. Ipak, bila bi greška reći da je pobedila. Istina, ona je prilično robusno nastupila prema predsedniku Putinu i imala je uspeha u tome. Da li je stvar bila vredna toga?\nSpor nije izbio zbog krize u Siriji ili zbog kršenja ljudskih prava, nego zbog jedne izložbe. Izložba sadrži brojne eksponate koji potiču iz Nemačke. Usred velikih i turbulentnih pitanja koja potresaju međunarodnu politiku, kancelarka Merkel pokreće spor o onome što Nemci zovu ‘zaplenjena umetnost’. To je odista čudno, bez obzira na to što je kancelarka na kraju isterala svoje do kraja. Ovo se u potpunosti uklapa u vidljivo zahlađenje odnosa između Zapada i Rusije koja sve više skreće u pravcu diktature“, piše Zidojče cajtung.\nA kada oni misle vratiti sve ono sto su popljackali po belom svetu za vreme dva rata.Preporucio bih Putinu da im za uzvrat posalje jedno tuce balistickih projektila sa bojevim glavama !\nZna li Merkelova da joj je otac ili deda mozda vadio zlatne zube ljudima i da su njeni preci pljackali i ubijali gde i koga stignu.Mislim da je Putin cak bio previse blag u odgovoru na provokaciju koju je napravila bakica.


Općina Banovići domaćin prvog sastanka u FBiH Vijeća za praćenje implementacije ciljeva održivog razvoja - RTV SLON\nOpćina Banovići domaćin prvog sastanka u FBiH Vijeća za praćenje implementacije ciljeva održivog razvoja\nBosna i Hercegovina se još prije sedam godina obavezala da će kao članica Ujedinjenih nacija provoditi Agendu 2030 koja obuhvata 17 ciljeva i 169 podciljeva društvenog i ekonomskog održivog razvoja.\nU aprilu prethodne godine odlukom vlasti Bosne i Hercegovine usvojen je i Okvir za implementaciju ciljeva održivog razvoja, a za provođenje tog dokumenta formirano je i Vijeće za praćenje implementacije ciljeva održivog razvoja u našoj državi, koje je pokrenulo niz aktivnosti na promociji značaja Agende 2030, te svih benefita koje od toga imaju.\n“Da na licu mjesta sa lokalnim zajednicama vidimo o njihovim potrebama, o onome kakvo je stanje u općinama što se tiče implementacije ciljeva, snimanja situacije na terenu, šta sve treba uraditi da bi se ciljevi dostigli, jer bez implementacije ciljeva na lokalnom nivou, nemoguće je pričati o globalnom nivou”, kazao je Miloš Prica, predsjedavajući Vijeća za praćenje SDG u BiH.\nOkvir za implementaciju ciljeva održivog razvoja u Bosni i Hercegovini daje analizu trenutnih socio-ekonomskih trendova, kao i pregled stanja ljudskih prava. Također, nudi i pokretanje razvoja u tri oblasti i to društveni razvoj, ekonomski razvoj i zaštitu životne sredine.\nKada je u pitanju implementacija održivih ciljeva, grad Bijeljina je lider u cijeloj Bosni i Hercegovini, a u narednih godinu dana Vijeće za praćenje implementacije tih ciljeva, posjetit će sve općine i gradove u oba entiteta Bosne i Hercegovine i Brčko distrikt.\n“I da na taj način vidimo i sagledamo stanje, ali da to ne bude jedan dolazak, nego da imamo praćenje čitavo vrijeme i da naredne godine obiđemo sve općine i da pratimo kako proces ide. Mi ćemo iduće godine u julu predstaviti naš drugi izvještaj u New Yorku i on će sadržati i sve ono što se radi na lokalnim zajednicama”, dodaje Prica.\nJedna od aktivnosti koje Vijeće provodi s ciljem praćenja implementacije održivog razvoja jeste i održavanje pojedinačnih sastanaka sa općinama i gradovima. Prvi sastanak održan je u martu u Bijeljini, a danas je u općini Banovići održan drugi sastanak, ali prvi u Federaciji, gdje su Banovići bili domaćin za sedam općina i gradova sa područja Tuzlanskog kantona.\n“Svakako da je vrlo važno da su Banovići domaćini ovog radnog sastanka. Ovo je svakako prilika da mi kao lokalna zajednica vidimo gdje smo. Hvala na povjerenju koje su ukazali organizatori današnje konferencije, nije to slučajno, obzirom da je Općina Banovići kroz lokalnu strategiju realizovala oko 70 posto ovih ciljeva koji su postavljeni kroz Agendu 2030”, rekao je Bego Gutić, načelnik općine Banovići.\nOpćina Banovići jedna je od zajednica koju su predstavnici Federalnog zavoda za programiranje razvoja, odnosno članovi Vijeća za praćenje implementacije ciljeva održivog razvoja posjetili početkom maja kako bi se bolje upoznali sa samim značajem Agende 2030, te obavezama i benefitima koje ona donosi za lokalne zajednice.\n“Moram reći da smo na neki način kada je Federacija u pitanju, da pošaljemo simboličnu poruku a to je da ove sastanke održavamo u lokalnim zajednicama koje na neki način će biti pogođene i čiji će ciljevi održivog razvoja u narednih 20 do 30 godina uticati na lokalne zajednice, a jedna od njih je Općina Banovići koja na neki način zavisi od rudarstva i rudnika koji zapošljava veliki broj ljudi”, istakao je Nijaz Avdukić, predstavnik FBiH u Vijeću za praćenje implementacije ciljeva održivog razvoja.\n“Tačno je da ciljevi održivog razvoja su globalna stvar koju moramo raditi, ali moraju se primjenjivati isključivo na lokalnom nivou”, kazao je Jago Salmon, predstavnik UN-a.\nCiljevi održivog razvoja koji su usvojeni 2015. godine u UN-u idu ka globalnom napretku i razvoju cijelog svijeta. Okvir za implementaciju ciljeva usmjeren je ka tri pravca i to ka dobroj upravi i upravljanju javnim sektorom, pametnom rastu i društvu jednakih mogućnosti. Uzimajući u obzir sve navedeno, indeks razvijenosti prema podacima Federalnog zavoda za programiranje razvoja iz 2020. godine općinu Banovići pozicionira na 19. mjesto.\nPrethodni članakTransparency International: BiH nikad dalje od evropskog puta, za tri godine ispunjen samo jedan od 14 prioriteta EU\nSljedeći ČlanakIz ”Hidroenergije” odgovaraju na prijedlog Vlade FBiH u vezi Zakona o električnoj energiji kojim se zabranjuje gradnja MHE, odnosno granice do uključivo 10MW


Bogota - JJ u seriji, sa Šepersovom za finale! - Sportske.net\nBogota - JJ u seriji, sa Šepersovom za finale!\nNajbolja srpska teniserka Jelena Janković nastavila je da opravdava ulogu glavnog favorita za osvajanje trofeja na WTA turniru u Bogoti, pošto je u četvrtfinalu eliminisala Laru Aruabarenu u dva seta.\nDeveta teniserka sveta i prva nositeljka na turniru u Bogoti plasirala se u polufinale, pošto je u petak savladala špansku teniserku Laru Aruabarenu rezultatom 2:0 (6:4, 6:4).\nJankovićeva je plasman u polufinale izborila za nešto manje od sat i po vremena, posle još jedne neizvesne borbe u Bogoti.\nU prvom setu JJ je prva stigla do "brejka", ali je Aruabraena u šestom gemu vratila izgubljeno i vratila se u set.\nNakon što su u naredna dva gema na svoj servis uspele da dobiju, Jankovićeva je još jednom "brejknula" svoju protivnicu a potom na svoj servis potvrdila vođstvo u setovima.\nDrugi set doneo je samo jedan "brejk", i to onaj koji je Jankovićeva ostvarila u trećem gemu. Iako je već u narednom gemu španska teniserka imala priliku da vrati izgubljeni servis, Jelena je odbranila dve brejk lopte i zadržala prednost.\nDo kraja seta vodila se velika borba ali Aruabarena nije dobila priliku da oduzme servis Jankovićevoj pa je srpska teniserka overila plasman u polufinale.\nPretposlednji stepenik u borbi za trofej Jelena će morati da napravi protiv Šanel Šepers, 79. teniserke na WTA rang listi koja dolazi iz Južne Afrike.\nJelena je u dosadašnjem toku karijere tri puta igrala protiv Šepersove i ostvarila dve pobede, a poslednji međusobni duel pripao je teniserki iz Južne Afrike.